הוועדה לענייני ביקורת המדינה, כנסת 20, פרוטוקול מספר 38, 2015-10-27 09:00

קארין אלהרר: בוקר טוב לכולם.

קארין אלהרר: הנושא שאנחנו דנים בו היום הוא דו"ח מוכנות העורף, הכנסת רשת החשמל לשעת חירום, דו"ח מבקר המדינה משנת 2015.

אוסאמה סעדי: זה לא אקטואלי, גברתי יושבת הראש, לא?

קארין אלהרר: זה אקטואלי מאד.

אוסאמה סעדי: כן?

קארין אלהרר: מאד, חבר הכנסת סעדי.

אוסאמה סעדי: לא, אין ניתוקים, הכל בסדר.

קארין אלהרר: יכול להיות.

קארין אלהרר: אנחנו נברר את זה בדיון היום.

קארין אלהרר: אנחנו אמנם פריבילגים כאן בבניין ובעוד כמה מקומות בארץ, אבל יש במדינת ישראל, לפי הבדיקה האחרונה שלי מהבוקר, 8,000 משקי בית שאין להם חשמל.

קארין אלהרר: הם לא מחוברים לחשמל כבר למעלה מ-48 שעות, עם סופה שהייתה אמנם חזקה בעצמתה, אבל קצרה במשכה.

קארין אלהרר: תראו, זה נשמע לא סביר, כי עברו בכל זאת 48 שעות ואנחנו ישראל של שנת 2015 ויש לנו חברת חשמל גדולה, עם המון עובדים ועדיין יש בתים שמצאו את עצמם בלי חשמל, בגלל סערה של פחות משעה.

קארין אלהרר: ואם זה לא זלזול של הרשויות באזרחי מדינת ישראל, אז אני לא יודעת מה יכול להיות זלזול.

קארין אלהרר: הגשם התחילו וכאילו זהו.

קארין אלהרר: אלף לא ידענו שהוא יבוא, לא ידענו שיהיה מזג אוויר קשה, לא ידענו שהחורף מגיע והחיים עצרו מלכת.

קארין אלהרר: אנשים בבית בלי חשמל.

קארין אלהרר: שמעתי הבוקר עדויות של אנשים שהם עם ילדים ואין להם חשמל ואמורים להתנהל במרחב הציבורי בלי השירות הזה.

קארין אלהרר: שלא נדבר על אנשים עם מוגבלויות, קשישים, שלחצני המצוקה שלהם יפסיקו לעבוד.

קארין אלהרר: הבנתי שהייתה קריאה של חברת החשמל להתפנות לבתי החולים.

קארין אלהרר: אני אתעניין מאד לשמוע האם הייתה בכלל היערכות של בתי החולים – מישהו דיבר עם בתי החולים?

קארין אלהרר: הם יכולים להגיע לשם?

מירב בן ארי: שלא יכולים לעלות במעלית אצלם בבית.

קארין אלהרר: כן, אם הם לא יכולים לרדת במדרגות, אז איך הם יגיעו?

קארין אלהרר: שאלה מצוינת.

אוסאמה סעדי: גם אין מים.

אוסאמה סעדי: זה חלק מהנזקים.

קארין אלהרר: ואין מים.

קארין אלהרר: יש הרבה דברים שהם חשובים.

קארין אלהרר: החלטתי לכנס את הדיון הדחוף הזה, קודם כל כי בבניין הזה אסור לנו לעמוד מהצד, להסתכל ולהגיד נדון בזה כשיעבור.

קארין אלהרר: אנחנו צריכים לדון בזה בעודו קורה ואנחנו חייבים למצוא פתרונות.

קארין אלהרר: ולמצוא אותם לא רק למקרה שקרה השבוע, אלא גם לחורף שלא בהפתעה מתרגש עלינו בקרוב מאד.

קארין אלהרר: מבקר המדינה הוציא דו"ח חמור מאד על הכנסת רשת החשמל לשעת חירום.

קארין אלהרר: יש שם לקחים שאני חושבת שאם היו מיושמים, היו יכולים לפתור לפחות חלק מהבעיות.

קארין אלהרר: אני לא כופרת בעוצמה של הסערה.

קארין אלהרר: אני לא חושבת שצריך לקחת אותה בקלות ראש.

קארין אלהרר: מצד שני, אני כן יודעת, משוכנעת, שאפשר למצוא פתרונות ופתרונות טובים ומהירים.

קארין אלהרר: הלכתי אתמול, אני אודה, בהידברות עם חברת החשמל, עם מר אורן הלמן, ביקשתי להגיע כדי לראות מקרוב.

קארין אלהרר: הגעתי למחוז ירושלים, כדי לראות את חדר המצב, כדי לראות איך נערכים.

קארין אלהרר: אני חייבת לומר שקיבלתי סקירה מאד מרשימה, אבל, ואני אומרת את זה כאבל גדול, הסקירה היא מאד מרשימה ועושה רושם שיש היערכות, אבל אנחנו רואים עדיין מספר רחב מאד של בתי אב, שאין להם חשמל.

קארין אלהרר: אז זה יופי, אבל מה עושים?

קארין אלהרר: איך אנחנו פותרים את המצוקות של אותם אנשים?

קארין אלהרר: אני אבקש לקבל תמונת מצב אלף של איך אנחנו פותרים את המשבר הספציפי הזה היום ומסיימים עם כל התקלות.

קארין אלהרר: ו-ב', איך אנחנו נערכים, על פי הממצאים של דו"ח מבקר המדינה, לבאות.

קארין אלהרר: אני אגיד עוד דבר ואני אומרת את זה בשוליים, אבל זה לא מאד בשוליים.

קארין אלהרר: תראו, סכסוך העבודה שהתגלע בין הנהלת חברת חשמל לבין עובדיה, הוא יכול להיות והוא לגיטימי, אבל הוא לא יכול לבוא על חשבון אזרחי מדינת ישראל.

קארין אלהרר: שיהיה ברור.

קארין אלהרר: זה לא משהו שאפשר לחיות איתו ככה.

קארין אלהרר: יש לכם מצוקות?

קארין אלהרר: אתם רוצים ללבן משהו?

קארין אלהרר: בבקשה.

קארין אלהרר: ראיתי אתמול גם בחדשות – יו"ר ועד העובדים מאיים – תהיה סופה – לא נבוא להציל אתכם.

קארין אלהרר: זה נשמע למישהו הגיוני לאיים בשירות כל כך חיוני?

קארין אלהרר: לי זה לא נשמע הגיוני ואני אבקש לקבל תשובות גם בעניין הזה.

קארין אלהרר: בפתח הדיון אני אבקש ממר ורטיקובסקי להציג את ממצאי הדו"ח ומיד לאחר מכן נבקש תשובות מהנוכחים.

<צבי ורטיקובסקי: תודה רבה, גברתי יושבת הראש.

<צבי ורטיקובסקי: משרד מבקר המדינה פרסם לא מזמן, בספטמבר 2015, מקבץ דו"חות על ההיערכות של המדינה לשעת חירום, בעקבות האירועים שהיו בדצמבר 2013, אירועים של מזג אוויר ואחר כך היו עוד כמה אירועים פחות בעיתיים, גם של מזג האוויר, אבל לצערנו בדרך היה גם צוק איתן וכל האירועים של צוק איתן.

<צבי ורטיקובסקי: אנחנו פשוט חשבנו שראוי שכל המערכות, כולל החברות הממשלתיות שמספקות שירותים חיוניים, יפיקו את מלוא הלקחים המתחייבים מהאירועים האלה, על מנת לקדם פני צרה.

<צבי ורטיקובסקי: והנה לצערנו, מה שהתרענו והצורך לבוא ולהפיק את הלקחים הולך ומתברר, שאמנם נעשו פה ושם עבודות מטה, אבל יישום כנדרש של הלקחים לא כל כך קורה.

<צבי ורטיקובסקי: אנחנו מדברים על חברה שהיא מונופול, שהיא מבצעת את מרבית פעולות אספקת החשמל במדינה.

<צבי ורטיקובסקי: זה שירות חיוני מאד, שאזרחי המדינה תלויים בו.

<צבי ורטיקובסקי: רוב קווי ההולכה הם עיליים ולכן רשת החשמל חשופה יותר לפגעי מזג האוויר ולא עלינו גם לפגעי ירי, ולכן את הדברים האלה צריך לקחת בחשבון.

<צבי ורטיקובסקי: אז מה אנחנו בעצם מוצאים?

<צבי ורטיקובסקי: שאין נתונים מסמכים, בדוקים, בדבר העלויות של הטמנת קווי החשמל, ולכן אם מישהו ירצה לקיים דיון ולקבל החלטות בדבר החלופה להטמנת קווי החשמל, כדי להפחית את הבעיות כפי שאנחנו רואים אותן היום, אין נתונים לקבלת החלטות.

<צבי ורטיקובסקי: אין תכנית אב בידי רשות הכוח שפועלת במסגרת משק לשעת חירום.

<צבי ורטיקובסקי: היא שצריכה לבוא ולתת מענה לתרחיש ייחוס הן לאירוע ביטחוני והן לאירועים שמקורם בפגעי מזג אוויר, אסונות טבע חס וחלילה.

<צבי ורטיקובסקי: העדר תרחיש ייחוס מוסמך, אז גם אין תכנית אב לרשות הכוח.

<צבי ורטיקובסקי: גם משרדי האנרגיה והחקלאות לא גיבשו אמות מידה שינחו את חברת החשמל בכל הנוגע לשמירת פרוזדורי מעבר לקווי המתח באזורים השונים.

<צבי ורטיקובסקי: במילים פשוטות: כשיש עצים וכל מיני הפרעות כאלה ליד קווי חשמל, צריך לתחזק את זה וצריך לשמור על זה.

<צבי ורטיקובסקי: והנה עוד פעם, עכשיו אנחנו רואים שמה שקרה אז, בדצמבר 2013, תופעה דומה חוזרת על עצמה.

<צבי ורטיקובסקי: חברת החשמל גם לא השלימה את התהליך של ההיערכות לשעת חירום, במיוחד בכל הנוגע למוקד 103.

<צבי ורטיקובסקי: בימים האחרונים אני גם שומע שפרסום של חברת החשמל על הודעות חירום למוקד 103, הם מפנים גם למוקד 100, ואז אם יש הצפה במוקד 103 – אז בואו נציף.

<צבי ורטיקובסקי: זה כבר מעבר לדו"ח מה שאני אומר, אבל הנה, טרי-טרי – יציפו עכשיו את מוקד 100.

<צבי ורטיקובסקי: ולצערנו אנחנו נמצאים במצב שאפשר לקרוא לו אולי מצב חירום, עם אירועים קשים – מה שקורה במדינה עם הסכינאות וכדומה.

<צבי ורטיקובסקי: אם מוקד 100 יהיה מוצף על הודעות על חשמל, אז מוקד 100 לא יהיה כל כך פנוי גם להודעות בעניין של אירועים ביטחוניים, כי הוא יהיה מוצף עם הודעות שצריך להפנות אותן למוקד 103.

<צבי ורטיקובסקי: לנו זה נראה מצב מאד בעייתי, שצריך לתת על זה את הדעת ולבדוק.

<צבי ורטיקובסקי: ולכן חוזר משרד מבקר המדינה ואומר, יש להפיק שוב את מלוא הלקחים, אבל יותר מזה: יש ליישם את הלקחים ולתקן את הליקויים עליהם הצביע משרד מבקר המדינה במצב הזה, ללא דיחוי, כדי שאנחנו לא נעמוד פעם נוספת במצב הזה.

<צבי ורטיקובסקי: משפט אחרון שאני אגיד ואני לא אכנס ליותר מדי פרטים, ברשות יושבת הראש.

<צבי ורטיקובסקי: מחר עומדת להתפרסם - יחד עם דו"ח 66 א' של משרד מבקר המדינה שיוגש ליושב ראש הכנסת – חוות דעת של משרד מבקר המדינה הנוגעת למשק החשמל.

<צבי ורטיקובסקי: אז מטעמים של סודיות, שעדיין זה לא הותר לפרסום אלא יותר לפרסום רק מחר בשעה 16:00, אז אני לא אכנס כרגע לפרטים האלה, שבעקיפין נוגעים לדבר מערכת היחסים שבין הנהלת חברת החשמל לעובדים, ובין הנהלת חברת החשמל לבין רשויות סטטוטוריות ומשרדי ממשלה, שזאת תמונת מצב בעייתית מאד, אז אני ברשותך, למרות שהדברים קשורים במידה מסוימת, אני לא אכנס כרגע לפרטים בנושא הזה.

<צבי ורטיקובסקי: תודה רבה.

אוסאמה סעדי: סליחה, גברתי יושבת הראש.

אוסאמה סעדי: חלק מהדו"ח שיפורסם מחר הוא חופף?

קארין אלהרר: לא, הוא לא חופף.

קארין אלהרר: הוא לא חופף בכלל.

<צבי ורטיקובסקי: הוא לא חופף.

<צבי ורטיקובסקי: זה שני תחומים שונים לגמרי.

<צבי ורטיקובסקי: פה אנחנו מדברים על היערכות ומוכנות לשעת חירום, ושם מדובר על רפורמה במשק החשמל ועל כל מה שמתחייב סביב זה, אבל שוב, אני לא אכנס כרגע ליותר מדי פרטים.

קארין אלהרר: אוקיי, תודה רבה.

קארין אלהרר: אני אבקש בפתח הדברים לקבל את התייחסות מר עופר בלוך, מנכ"ל חברת החשמל; וגם – אני אומרת את זה בזהירות, כי קיבלתי את זה כמייל הבוקר – האם זה נכון שעובדי חברת החשמל יצאו לאיזו שהיא פעילות ספורטיבית היום, אתמול?

מירב בן ארי: כשאת אומרת פעילות ספורטיבית – את מתכוונת ליום כייף?

קארין אלהרר: יום ספורט.

קארין אלהרר: ספורטיאדה באילת.

<עופר בלוך: בוקר טוב.

קארין אלהרר: בוקר אור.

<עופר בלוך: ראשית ברשותך, גברתי יושבת הראש, אני רוצה לפתוח בהתנצלות ללקוחות חברת החשמל, אלה שהיו מנותקים והחשמל חזר אליהם ב-48 השעות האחרונות.

<עופר בלוך: היו חלק שתוך זמן קצר, היו חלק שהיו מנותקים זמן ארוך יותר ולצערי גם בשעות האלה יש עדיין לקוחות שמנותקים.

<עופר בלוך: כמובן ככלל כנותן שירות ובעיקר כספק שירות חיוני, אנחנו מתנצלים בפני הלקוחות האלה ואני רוצה להגיד, כמנכ"ל חברת החשמל, שאנחנו עושים כל מאמץ על מנת להחזיר את החשמל במהירות האפשרית.

אוסאמה סעדי: אפשר לקבל מספרים?

קארין אלהרר: רק שנייה, חבר הכנסת סעדי, בוא ניתן לו להשלים.

קארין אלהרר: השאלות יישאלו.

<עופר בלוך: שאלות אפשר לשאול, רק אם אפשר לתת לי כמה דקות לפרוש את התמונה.

קארין אלהרר: בזמן שלך.

<עופר בלוך: אנחנו כרגע עומדים, אנחנו התחלנו את האירוע הזה ואני מיד אתייחס לאירוע עצמו, היום בבוקר, בכ-8,000 לקוחות שעדיין מופסקים.

<עופר בלוך: אני חייב לציין שלא כל הלקוחות הללו זה לקוחות שהיו מופסקים מתחילת הסופה.

<עופר בלוך: היו לקוחות – קרוב לחצי אם אני לא טועה - - -

קארין אלהרר: אבל עדיין מדובר בכמה אלפים.

<עופר בלוך: נכון.

<עופר בלוך: אני אומר, יש כמה אלפים של לקוחות, אנחנו לא יודעים בדיוק – 3,000-4,000 לקוחות שבאמת מופסקים 48 שעות - בדקות האלה – 48 שעות; ויש לקוחות שמופסקים פחות מ-24 שעות.

<עופר בלוך: התחלנו מ-200,000 לקוחות, שזה אירוע שלא היה כמוהו בתולדות מדינת ישראל מעולם.

<עופר בלוך: אני בסך הכל בחברת החשמל בימים אלה חוגג ארבעה חודשים.

<עופר בלוך: לא יודע אם חוגג, אבל נמצא ארבעה חודשים בחברת החשמל - - -

אוסאמה סעדי: פתיחה ברגל שמאל.

אוסאמה סעדי: פתיחה ברגל ימין.

<עופר בלוך: כן, בהחלט.

<עופר בלוך: תיכף אני אתייחס גם לזה.

<עופר בלוך: ואני הבנתי, ב-48 שעות האחרונות אני נמצא בעיקר בשטח ומדבר הרבה מאד עם עובדים שנמצאים בשטח ומתקנים את הקווים.

<עופר בלוך: האמירה הגורפת היא שלא זוכרים דבר כזה, תמונות כאלה.

<עופר בלוך: לא הבאתי מפאת כבוד הוועדה תמונות שמראות עצי איקליפטוסים ענקיים ששוכבים על רשת ומפילים רשת של יישוב שלם.

קארין אלהרר: מר בלוך, סליחה שאני קוטעת אותך.

קארין אלהרר: חשוב לי לומר ואמרתי את זה גם בדברי הפתיחה, אף אחד לא ממעיט מכוחה של הסופה הקשה שפקדה, הגם שהיא הייתה לחצי שעה.

קארין אלהרר: נשאלת השאלה, ואני אשמח שתתייחס ותיתן נתונים, איך נערכתם לתרחיש שכזה, זה הדבר האחד שאני אשמח שתתייחס אליו;

קארין אלהרר: והדבר השני שאני אשמח שתתייחס אליו, הוא האם באמת הייתה בעיה עם ועד העובדים, שלא נתנו את מלוא כוחם בהתנהלות הזאת; ודבר שלישי – אני אשמח שתתייחס אל ההערה שהערתי בנוגע לאותה ספורטיאדה באילת.

<עופר בלוך: תראי, להסיר את נושא הספורטיאדה שהוזכר פה, למרות שזה הנושא - - - מדי שנה יורדים במסגרת פעילות של הסתדרות העובדים הכללית, עובדים לפעילות ספורט באילת.

<עופר בלוך: זה נקרא ספורטיאדה, אלפי עובדים מכל רחבי הארץ.

<עופר בלוך: אני מכיר את זה גם מארגונים קודמים שעבדתי בהם.

קארין אלהרר: זה לגיטימי.

<עופר בלוך: כן.

<עופר בלוך: גם עובדי חברת החשמל יורדים.

<עופר בלוך: אני החלטתי אתמול לעצור ואף עובד של חברת החשמל לא יורד, בהנחיה שלי, הנחיה של משאבי אנוש, של החברה, לא יורד לספורטיאדה.

<עופר בלוך: אנחנו נישא בנזק כספי, אבל הרבה יותר חשוב, גם מבחינה ציבורית וגם מבחינה מהותית, שהעובדים בשעות האלה יעסקו בתיקון או יעזרו לאלה שעוסקים בתיקון.

קארין אלהרר: אני שמחה לשמוע.

<עופר בלוך: ולכן, חד משמעית, חוץ מעובד אחד שמנקה את השאריות, כדי להקטין את הנזקים, אף עובד של חברת החשמל לא נמצא בספורטיאדה ולא משתתף בספורטיאדה באילת.

קארין אלהרר: טוב.

<עופר בלוך: אז זהו לגבי הנושא הזה.

<עופר בלוך: לגבי ההיערכות: חברת החשמל נערכת מבערך ראשית הקיץ.

<עופר בלוך: ישיבת ההיערכות הראשונה נעשתה ברשות ממלא מקום המנכ"ל, לפני שאני נכנסתי לתפקיד.

<עופר בלוך: זו ישיבה רבת משתתפים שכוללת את כל הסמנכ"לים וכל מנהלי האגפים בחברה, שפותחת את נושא ההיערכות לחורף.

<עופר בלוך: ההיערכות לחורף – יש לי פה מסמך שהוא מצגת שמוצגת למנכ"ל – איך החברה נערכת לחורף – הוא נפתח בלקחי הסופה בשנת 2013 והיה עוד אירוע מזג אוויר קיצוני בינואר-פברואר 2015 – הכותרת זה שני העמודים הראשונים, כולל כל הנקודות, כולל נקודות שעלו פה על ידי כבוד משרד המבקר, ואנחנו מתחילים את תכנית העבודה מהלקחים הללו.

<עופר בלוך: ההיערכות היא היערכות מאד מאד רחבה.

<עופר בלוך: אנחנו פה נוגעים כרגע לנושא רשת החשמל בעיקר, כי האירוע הזה נוגע לרשת החשמל, אבל יש נושאים שנוגעים גם למערכת הייצור.

<עופר בלוך: אם לא יהיה ייצור גם מערכת ההולכה והחלוקה אין לה מה לעשות; לנושא מה קורה במקרה של מחסור בגז, לדוגמא, דבר שקרה.

<עופר בלוך: דלקים.

<עופר בלוך: היערכות עם מלאי חירום.

<עופר בלוך: רשימה של הרבה מאד נושאים.

<עופר בלוך: הכנסת תחנות הכוח לחורף.

<עופר בלוך: ביצוע שיפוצים בתקופה הזאת ולא בתקופת החורף.

<עופר בלוך: אני מזכיר שהחורף במדינת ישראל נכנס בערך באמצע נובמבר והחברה נערכת, כששיא ההיערכות, שזה כולל עשרות אלפי פעולות, זה בתרגיל חורף שנערך השנה ב-10 בנובמבר, שאני עומד בראשו, כשהתרגיל הזה מדמה אירועי קיצון.

<עופר בלוך: השנה אנחנו הולכים לדמות חס וחלילה רעידות אדמה, אירועי סייבר ואירועי מזג אוויר קיצוניים, על מנת לתרגל את החברה בדברים האלה, כולל הטעמת לקחים מסופות קודמות, כולל לקחים שהוצגו בדו"ח מבקר המדינה.

<עופר בלוך: לכן החברה נערכת.

<עופר בלוך: החברה נערכת בגיזום עצים.

<עופר בלוך: אני חייב להגיד שהנושא הזה הוא נושא כאוב.

<עופר בלוך: לחברה אין סמכות להיכנס לחצרות ולגזום עצים.

<עופר בלוך: אתמול, באחד המושבים בשרון הדרומי, עץ מחצר נופל ומפיל רשת שלמה של שני רחובות.

<עופר בלוך: פשוט.

<עופר בלוך: רשת מתח גבוה שהיא על הרצפה.

<עופר בלוך: איננה.

<עופר בלוך: אין לי סמכות להיכנס ולגזום את העץ הזה.

קארין אלהרר: איזה תכלול יש ביחד עם יושב ראש השלטון המקומי ומשרד החקלאות בעניין הזה?

<עופר בלוך: נמצא פה עורך דין גרשון ברקוביץ שמלווה את העניין.

<עופר בלוך: נמצא איתי גם מר הרצל פרידמן, שהוא מנהל מחוז צעיר בחברת החשמל, אבל ותיק כעובד בחברת החשמל, מונה לא מזמן למנהל מחוז צפון.

<עופר בלוך: גם הוא הרבה מאד שנים עוסק בנושאים הללו של היערכות למזג אוויר ואפשר יהיה להפנות גם אליו שאלות.

קארין אלהרר: רק לפני שניתן לעורך הדין ברקוביץ ובוודאי לשמוע את הדברים שלו, איזו השפעה, אם הייתה על השביתה – שביתה איטלקית, שביתה חלקית של ועד העובדים – העובדה שבכלל נדרשתם להגיע לבית הדין לעבודה ולחייב אותם לעבוד במתכונת מלאה?

<עופר בלוך: גברתי יושבת הראש, אני שמח על השאלה ואני רוצה כדי להבהיר את הדברים, כי בתקשורת יש הרבה מאד - - -

קארין אלהרר: אתה יודע, אם לא היינו שומעים את דבריו של מיקו צרפתי מפיו הוא, אז היינו יכולים לחשוב אחרת, אבל נוכח האיומים שהוא השמיע זה לא נשמע מופרך.

<עופר בלוך: אני משתדל לדבר בדרך כלל על עובדות, מה שקרה.

<עופר בלוך: אנחנו נכנסנו, הבנו בשעות הבוקר של שלשום, ביום ראשון, כשהתחילה הסופה, שיש פה אירוע קיצוני ואני הכרזתי על מצב חירום בחברה, שהוא גם כן לא דבר שגרתי, כי הוא מפעיל הרבה מאד מערכות של חברת החשמל גם בפריפריה, לא רק בחברת החשמל.

<עופר בלוך: בתוך הכרזת מצב החירום הזה התחילו לצאת צוותים לשטח, לבחון את התקלות.

<עופר בלוך: העומס, כמות התקלות, צריך להבין – 340 קווי מתח גבוה נפלו.

<עופר בלוך: 340.

<עופר בלוך: זה מספר דמיוני.

<עופר בלוך: תחשבו רק כמה צוותים בשביל לאתר את התקלות, וקודם כל הדבר הראשון שצוותים עושים, זה לבודד את התקלות ולעצור את החשמל, כדי למנוע התחשמלות.

<עופר בלוך: כבל קרוע של מתח גבוה שמסתובב, אם מישהו נוגע בו, יכול לגרום חלילה לפגיעה קשה ואפילו למוות.

<עופר בלוך: והיו דברים מעולם.

<עופר בלוך: ולכן, סדר הדברים הוא שקודם כל מאתרים את התקלות, מבודדים אותם, מפסיקים את הזרם במקומות שבהם יש כבלים קרועים או מפגעים אחרים שמונעים בטיחות של הרשת, ולאחר מכן יוצאים צוותים להתחיל לתקן את התקלות בכל הארץ, כי נקודת הפתיחה הייתה מהצפון, צפונה מחיפה ועד אשדוד.

<עופר בלוך: בכל הטווח הזה היו מפגעים.

<עופר בלוך: צוותי החברה יצאו לעבוד ועבדו באופן מלא.

<עופר בלוך: לא הייתה שביתה איטלקית ולא שביתה תורכית.

<עופר בלוך: שום שביתה שהיא אלא עבדו באופן מלא.

<עופר בלוך: בתוך התהליכים של הערכות המצב שאני ערכתי מדי שעה-שעתיים באותו זמן, הבנו שהתקלות בסופו של דבר מתחילות להתמקד באזור השרון.

<עופר בלוך: באזורים שלנו, בשפה שלנו זה אזור רעננה, אזור נתניה, אזור פתח תקווה, והתחלנו לבדוק את האפשרות להעביר צוותים מאזור לאזור.

<עופר בלוך: כאן נתקלנו לראשונה במצב שבו ארגון העובדים לא אפשר לצוותים לעבור מאזור לאזור.

<עופר בלוך: זו הייתה האינדיקציה הראשונה; והאינדיקציה השנייה הייתה שאנחנו רצינו להכניס עובדים במיקור חוץ כנהגים על כלים כבדים של חברת החשמל, כי צריך להרים.

<עופר בלוך: יש במות הרמה, יש הרבה מנופים ויש מחסור של עובדים בתחום הזה ואנחנו רצינו להכניס ולא אפשרו לנו להכניס.

<עופר בלוך: שני הדברים האלה מבחינתי היו אינדיקציה שארגון העובדים נוקט סוג של עיצומים.

קארין אלהרר: שלא ידעתם עליהם קודם?

<עופר בלוך: לא היו קודם.

<עופר בלוך: הם קרו רק ברגע שנוצרה - - -

קארין אלהרר: בסדר, אני מבינה, אבל לא הייתה אינדיקציה לקיומה של התנהלות מהסוג הזה עוד לפני?

קארין אלהרר: לא הייתם בסכסוך עבודה איתם?

<עופר בלוך: יש בחברת החשמל בכל רגע נתון ארבעה או חמישה סכסוכי עבודה פתוחים בכל מיני רמות.

קארין אלהרר: שזה לצערי חלק מהבעיה הרחבה, אבל בסדר.

<עופר בלוך: יש סכסוך גדול מאד וארוך מאד בנושא הרפורמה, שנדון בבית הדין הארצי לעבודה.

<עופר בלוך: יש סדרה של דיונים שמתקיימים בבתי דין אזוריים כאלה ואחרים.

<עופר בלוך: זו תמונת המצב בחברת החשמל.

<עופר בלוך: אין שקט.

<עופר בלוך: אנחנו סיימנו הסכם עבודה, אנחנו לפני פתיחת כל חוקת העבודה של חברת החשמל, ולכן זו תקופה לחוצה, בייחוד מכיוון שאין רפורמה.

<עופר בלוך: אבל בנקודות הספציפיות האלה לא הייתה שום אינדיקציה אחרת.

<עופר בלוך: ברגע שקיבלתי את האינדיקציה הזאת ואחרי התייעצות עם יועצי המשפטיים, החלטנו להגיש לבית הדין האזורי לעבודה בחיפה בקשה לצו מניעה במעמד צד אחד.

<עופר בלוך: קיבלנו סעד זמני.

<עופר בלוך: מהרגע שהסעד הזמני הזה נחתם על ידי השופט, העובדים חזרו באופן מלא, כלומר ביטלו את לכל העיצומים.

<עופר בלוך: היינו יכולים לנייד צוותים והיינו יכולים להכניס פנימה כלים שלא הופעלו על ידי עובדי החברה.

אוסאמה סעדי: כמה שעות הם היו בעיצומים?

<עופר בלוך: שעות ספורות.

אוסאמה סעדי: מה זה שעות ספורות?

אוסאמה סעדי: 5? 10? כמה?

<עופר בלוך: 3-4 שעות ביום הראשון.

<עופר בלוך: אני מעריך 3-4 שעות ביום הראשון, אולי טיפה יותר.

קארין אלהרר: תודה.

קארין אלהרר: חברת הכנסת גרמן, אני מבינה שאת צריכה לצאת.

אוסאמה סעדי: אבל יש לי שאלה.

קארין אלהרר: בסדר, שנייה.

אוסאמה סעדי: אני שאלתי אותו על המספרים ואם יש - - -

קארין אלהרר: הוא אמר והוא יענה.

קארין אלהרר: פשוט חברת הכנסת גרמן צריכה לצאת.

קארין אלהרר: אתה מיד אחר כך.

יעל גרמן: בוקר טוב.

יעל גרמן: ראשית אני רוצה לברך אותך, יושבת ראש הוועדה.

יעל גרמן: זה פשוט מדהים איך תמיד את דנה בוועדה הזו בנושאים העדכניים ביותר ואלה שמעסיקים את כלל החברה, והיום יותר מכל, באמת לאחר 48 שעות שעשרות אלפים היו מנותקים.

<עופר בלוך: לא עשרות אלפים.

אוסאמה סעדי: מאות אלפים.

<עופר בלוך: אלפים בודדים, זה לא עשרות אלפים.

<עופר בלוך: אני מבקש לדייק, כי זה באמת - - -

יעל גרמן: אני מכירה כמה בודדים.

אוסאמה סעדי: אמרת 200,000 לא? הוא אמר שבהתחלה היו 200,000 מנותקים.

קארין אלהרר: בהתחלה 200,000, בסדר.

קארין אלהרר: בואו נסכם שיותר משניים שלושה זה מספיק הרבה כדי שלא נתווכח על המספר.

יעל גרמן: אני רוצה לדבר על שני דברים.

יעל גרמן: ראשית, במקרה ונגרמים נזקים, נזקים קונקרטיים – מכשירי חשמל התקלקלו, 48 שעות – צריך לזרוק את כל המקרר, האם ניתן לתבוע תביעות נזיקין כנגד חברת החשמל.

יעל גרמן: זאת שאלה אחת, אבל רגע, אני רוצה לעמוד על המסקנה שמבחינתי היא המסקנה העיקרית של מבקר המדינה - ובאמת אני מברכת על הדו"ח הזה - והיא המסקנה שאומרת שצריך להיערך במיידית להטמנת הרשת העילית.

יעל גרמן: אני זוכרת שבתפקידי כראש עירייה בהרצלייה, פעמים רבות כאשר אנחנו עשינו עבודות תשתית נרחבות ואנחנו פתחנו רחובות והורדנו הרבה מאד מהתשתיות, כאשר רצינו להוריד תשתית חשמל ובאנו לחברת החשמל ואמרנו – תראו, אנחנו מוכנים להשתתף בעלות – לא.

יעל גרמן: תשתתפו בעלות המלאה.

יעל גרמן: זאת אומרת שלא רק שאין תכנית אב ולא רק שאין עלויות ולהערכתי תחזוקה של תשתית תת קרקעית בוודאי ובוודאי היא תחזוקה הרבה הרבה הרבה יותר זולה, שלא לדבר על מקרי חירום כגון אלה שהיו לנו ביומיים האחרונים.

יעל גרמן: אני חושבת שבנוסף להמלצה הזו, צריך בהחלט לעודד את רשות החשמל לבוא במגע עם מרכז השלטון המקומי, להגיע לתעריפים סבירים ואפילו להנחות ניכרות כדי שהרשות המקומית, כאשר היא בונה שכונות חדשות או מחליפה תשתיות, פותחת את הרחובות, תוכל להחליף את הרשת העילית ברשת תחתית.

יעל גרמן: אם אתם תיקחו תקופה של בין 5 ל-10 שנים, להערכתי הדבר הוא מאד מאד ישים, ובכך אני חושבת נוכל לפחות למנוע את התקלות הבאות.

יעל גרמן: תודה.

קארין אלהרר: תודה.

קארין אלהרר: חבר הכנסת סעדי.

אוסאמה סעדי: גברתי יושבת הראש, חברי חברי הכנסת, אורחים נכבדים.

אוסאמה סעדי: אני כמובן מצטרף לברכות שבאמת את תמיד דואגת לקיומן של ישיבות בעניינים דחופים ואקוטיים, שבאמת הציבור שואל אותנו מאז שלשום מה קורה, אפילו אתם לא יכולים לדאוג לנו לחשמל לכפרים, לערים, לבתים שלנו, ואת תמיד דואגת לקיים את הדיון בזמן ובמועד.

אוסאמה סעדי: ואני פה כבר מבקר את משרד האנרגיה, שהוא לא נמצא ושהוא אחראי על התחום הזה ואני קראתי היום שהוא אפילו - - -

<יהודה ניב: משרד האנרגיה פה.

אוסאמה סעדי: אוקיי.

<צבי ורטיקובסקי: ד"ר יהודה ניב.

אחמד טיבי: אבל שטייניץ, למה שטייניץ לא פה?

אחמד טיבי: זה נושא שמדאיג את כל הציבור, למה השר לא נמצא פה?

אוסאמה סעדי: ויותר גרוע מזה, חבר הכנסת, כפי שקראנו היום, שהם יפתחו בחקירה אחרי שתחלוף הסערה ואחרי שיתוקנו הליקויים.

אחמד טיבי: למיטב ידיעתי, הנושא עם איראן נפתר.

אוסאמה סעדי: הוא יכול היה להגיע.

אוסאמה סעדי: הוא עדיין בגז, יש לו עניינים של גז.

<קריאה: לא, אם רק יורשה לי, השר נמצא כרגע בהערכות מצב.

<קריאה: האירוע טרם הסתיים ולכן - - -

אחמד טיבי: אז מה?

אחמד טיבי: הוא לא יכול להגיע לכנסת?

<קריאה: יש פה נציגים מאד מכובדים.

אחמד טיבי: השר הוא הסמכות.

אחמד טיבי: הוא האחראי המיניסטריאלי.

אוסאמה סעדי: גברתי יושבת הראש, אני רוצה לפתוח ולהגיד שאני חושב שיש מקום בהחלט להקמת ועדת חקירה.

אוסאמה סעדי: לא יכול להיות שאנחנו ביום הראשון, עוד לא הגיע החורף, חברת החשמל כבר תכננה שהחורף תעשה את ההיערכות ב-10 בנובמבר.

אוסאמה סעדי: החורף הקדים אתכם, תפס אתכם עם שרוולים למטה, אבל סערה של חצי שעה, שעה – שיתקה את המדינה.

אוסאמה סעדי: מנכ"ל חברת החשמל מדבר על 200,000 בתים שבהם נותק החשמל לפרקי זמן קצרים יותר או קצרים פחות, ארוכים יותר, בחלק מהבתים 48 שעות, בחלק מהבתים 24 שעות.

אוסאמה סעדי: יש יישובים שלמים שהחשמל נותק.

אוסאמה סעדי: אני וחבר הכנסת טיבי היינו אתמול בעיר טייבה, לברך את ראש העיר הנבחר, ותראו איזו קבלת פנים חיכתה לנו, שכל העיר עלטה גדולה, ממש על כל העיר, שאפילו לא יכולנו לברך את ראש העיר הנכנס.

אוסאמה סעדי: ומדובר ב-24 שעות ובבתים מסוימים ל-48 שעות, שכמו שאמרה חברת הכנסת יעל גרמן, מכשירי חשמל התקלקלו.

אוסאמה סעדי: אנשים לא יכלו להטעין את המכשירים הניידים והיו צריכים לרדת לרכבים על מנת להטעין כדי שיוכלו לתקשר עם אנשים.

אוסאמה סעדי: לחלק מהיישובים שהמים מחוברים לחשמל גם לא היה מים.

אוסאמה סעדי: איפה אנחנו חיים?

אוסאמה סעדי: כשאומרים מדינת עולם שלישי, אני חושב שזה גם צנוע שאנחנו מגדירים ככה את ההתנהלות של המדינה ושל חברת החשמל.

אוסאמה סעדי: לכן אני חושב שמדובר בתקלה מאד מאד חמורה.

אוסאמה סעדי: אני מפנה לדו"ח.

אוסאמה סעדי: אם אני אקרא את זה, אז זה רק מחמיר את הבעיה שעל כל הליקויים האלה מבקר המדינה כבר התריע בשנת 2013 ושום דבר לא תוקן.

קארין אלהרר: תודה.

קארין אלהרר: אנחנו מיד נשמע.

קארין אלהרר: אני מניחה שקרו דברים.

קארין אלהרר: כן, בבקשה.

<עופר בלוך: אני לא כל כך מסכים עם ההערה, חבר הכנסת הנכבד, שלא נעשה שום דבר, כי נעשו הרבה מאד דברים ומשרד מבקר המדינה קיבל את כל הדברים שחברת החשמל עשתה בעקבות דו"ח מבקר המדינה.

<עופר בלוך: רוב הליקויים תוקנו.

<צבי ורטיקובסקי: אנחנו מחכים לדו"ח על תיקון הליקויים.

<עופר בלוך: רוב הליקויים תוקנו.

<עופר בלוך: אני יכול להגיד בביטחון שרוב הליקויים תוקנו.

<עופר בלוך: דרך אגב, הליקויים שהיו בדו"ח, נגעו למוקד 103 ולדברים אחרים, ופחות ל - - -

קארין אלהרר: גם להטמנת קווי חשמל.

<עופר בלוך: ההטמנה לא מופנית לחברת החשמל.

<עופר בלוך: חברת החשמל היא חברה מתוקצבת, שמחליטה - - -

קארין אלהרר: אתה תענה על זה?

<עופר בלוך: היא לא מתקצבת את נושא הטמנת הרשתות.

<עופר בלוך: אני חייב להגיד בהמשך להערה של חברת הכנסת יעל גרמן - - -

<צבי ורטיקובסקי: סליחה, חברת החשמל היא לא חברה מתוקצבת.

<צבי ורטיקובסקי: אתה תסלח לי על ההערה.

<צבי ורטיקובסקי: חברת החשמל היא בכלל לא חברה מתוקצבת.

<עופר בלוך: היא מקבלת תעריף.

<עופר בלוך: היא עובדת לפי תעריף - - -

<צבי ורטיקובסקי: זה לא תקצוב.

<עופר בלוך: עלויות מסוימות.

<עופר בלוך: אין לה הכנסות מלבד התעריף.

<צבי ורטיקובסקי: זה לא תקצוב.

קארין אלהרר: אבל עדיין, יש לה הכנסות.

<עופר בלוך: אין לחברת החשמל הכנסות מלבד תעריף החשמל.

קארין אלהרר: בסדר.

<עופר בלוך: נוספות עלויות מסוימות, כולל עלויות השקעה.

<עופר בלוך: כולל השקעות.

קארין אלהרר: הכל בסדר גמור, אבל עדיין, להגיד ש - - -

מירב בן ארי: אתה יכול לוותר על הפרסומות בטלוויזיה ולחסוך קצת מהעלויות, כי אני לא מבינה את מי אתם מנסים לשכנע לרכוש חשמל.

קארין אלהרר: אין תחרות באמת.

מירב בן ארי: אז למה פרסומות?

מירב בן ארי: לא חבל על הכסף?

מירב בן ארי: אולי במקום זה הייתי מציעה לשפר את המוקד של החברה, שלא עובד יומיים וכל מי שמתקשר-.

מירב בן ארי: והטענות שלך הן נכונות והן לגופו של עניין, אבל בסופו של דבר מה הבעיה שהמוקד יעבוד?

מירב בן ארי: מה הבעיה שהמוקד יגיד לאנשים שמטפלים בהם, שידבר איתם?

מירב בן ארי: איך יכול להיות שבשנת 2015, מילא התשתית נפלה, אבל מה, גם הטלפון אצלכם נפל?

מירב בן ארי: קו בזק שלכם מחובר לחשמל?

מירב בן ארי: לא, נכון?

מירב בן ארי: למה?

מירב בן ארי: למה לא דיברו עם אנשים?

מירב בן ארי: למה לא אמרו להם מטפלים בכם?

מירב בן ארי: למה לא נתנו תשומת לב לקשישים, לחולים, לנכים שלא מסוגלים לרדת במעלית?

מירב בן ארי: הכל מקובל עלי והקשבתי לך קשב רב, אבל פשוט זה מה שהכי מטריד אותי.

מירב בן ארי: למה?

מירב בן ארי: למה לא דיברתם עם האנשים?

מירב בן ארי: ואיפה הקשר שלך עם הרשות המקומית?

מירב בן ארי: אתם מדברים ביניכם?

<עופר בלוך: אני מיד אתן לעורך הדין ברקוביץ להשיב ספציפית.

<עופר בלוך: כל מערכת טלפוניה שהיא מועמסת בצורה חריגה, היא נופלת.

קארין אלהרר: לא, אבל יש הודעה שאומרת יש עומס ואז הקו מנתק.

קארין אלהרר: בזה חברת הכנסת בן ארי צודקת.

<עופר בלוך: כי המוקדים של חברת החשמל אוישו באופן מלא.

קארין אלהרר: איזה מוקדים אוישו באופן מלא?

קארין אלהרר: אני הייתי בטוחה שכשמוקד 103 עמוס, אז מפזרים את השיחות גם למחוזות האחרים, לא מתמקדים ואמרו לי שכך נעשה.

קארין אלהרר: אתמול הייתי בירושלים והמוקד היה חצי ריק.

קארין אלהרר: אז רק תסביר לי איך זה עובד, אני אשמח לקבל הבהרה.

<עופר בלוך: ברוב הדברים השיחות עוברות ממוקד למוקד ויש העברה של השיחות.

<עופר בלוך: אני רוצה להתייחס לדברים שנאמרו על ידי חברת הכנסת גרמן.

<עופר בלוך: כל תשתית חדשה בשטחים עירוניים מוטמנת.

<עופר בלוך: בשכונות חדשות שנבנות היום, הרשתות מוטמנות, כי זו תשתית חדשה, למרות שזה עולה יותר מאשר תשתית עילית, התשתית מוטמנת.

<עופר בלוך: זה חלק מהמדיניות של חברת החשמל.

קארין אלהרר: ולגבי ישנות?

<עופר בלוך: לגבי תשתית קיימת, זו שאלה של משאבים.

<עופר בלוך: חברת החשמל אין לה את המשאבים להטמין את כל הרשתות ממשאביה הפנימיים.

<עופר בלוך: אני מזכיר שחברת החשמל נושאת חוב שלא קרה בארבעת החודשים של כהונתי, שהוא מעל קרוב ל-50 מיליארד שקלים.

<עופר בלוך: וזאת גם עובדה.

<עופר בלוך: עם עומס החוב הזה, החברה לא יכולה לבצע השקעות שהן לא מתוקצבות או לא נמצאות בתוך התעריף.

<עופר בלוך: וזה נושא לדיון ארוך עם רשות החשמל.

קארין אלהרר: בסדר, נמצא כאן ראש רשות החשמל.

<עופר בלוך: זה - - - שכולל דו"חות של חברות חיצוניות, שיראו שרשות החשמל נקטה במדיניות של לא לתת מספיק משאבים לנושא הזה.

<עופר בלוך: אלה הן העובדות.

קארין אלהרר: מר בלוך, הייתי שמחה אם היית מתייחס גם לשאלה של חברת הכנסת גרמן.

קארין אלהרר: בסוף נגרמו לאנשים נזקים רבים.

קארין אלהרר: אני לא מדבר על מזון שהלך לאיבוד, על מכשירי חשמל - - -

מירב בן ארי: ומסעדות.

מירב בן ארי: היום קראתי סיפור על מאפייה.

קארין אלהרר: אתם מתכוונים לסייע בנזקים?

קארין אלהרר: מישהו הולך לתת פיצוי על הדבר הזה?

<גרשון ברקוביץ: יש אמות מידה של רשות החשמל, שמתייחסות בצורה ברורה לזכות של צרכן לקבל פיצוי על נזקים ישירים שנגרמים לו עקב הפרעות שונות ברשת החשמל.

<גרשון ברקוביץ: אנחנו גם בשגרה, לא רק בעיתות חירום, מפצים לקוחות על סמך אותם קריטריונים ואמות מידה, וצרכן שלא מוצא חן בעיניו התשובה, יכול לפנות לרשות החשמל בערעור, יכול לפנות לבית המשפט.

<גרשון ברקוביץ: כל הדרכים פתוחות.

<גרשון ברקוביץ: אני חייב לציין לגבי האירוע הזה, כדי לשים דברים בפרופורציות, ואני לא רוצה להלאות את כבוד הוועדה בהיבטים משפטיים.

<גרשון ברקוביץ: מדובר באירוע כוח עליון.

<גרשון ברקוביץ: מדובר ברוחות בסדר גודל של כ-130 קמ"ש, שמוגדרות על פי טבלה של הערכת רוחות, שנקראת טבלת בופור, כסופה עזה, דרגה אחת לפני הוריקן.

<גרשון ברקוביץ: זו הייתה סופה קצרה, אבל עזה.

<גרשון ברקוביץ: לא כל רוח מפילה 340 קווי מתח גבוה ולא כל רוח מפילה מנופים ולא כל רוח מפילה קירות והורגת אנשים.

<גרשון ברקוביץ: כאן צריך להבין את הפרופורציות.

<גרשון ברקוביץ: אני לא רוצה להיכנס מבחינה משפטית.

<גרשון ברקוביץ: באירועים כאלה של פורס מאז'ור, יש פסיקה ברורה של בית המשפט העליון בקשר אליהן.

<גרשון ברקוביץ: זה לעניין הפיצוי.

קארין אלהרר: אז התשובה היא לא?

קארין אלהרר: אני מנסה להבין – פורס מאז'ור, בעניין הזה התשובה היא לא?

<גרשון ברקוביץ: ככל שהאירוע הזה מוגדר ככוח עליון, התשובה היא לא.

<גרשון ברקוביץ: ככל שאני אומר - - -

קארין אלהרר: סליחה, אתם מתעלמים מהעניין שעובדים לא הגיעו מהרגע הראשון ואתם מתעלמים מהעניין שאנשים, אחרי עשרות שעות עדיין בלי חשמל?

אוסאמה סעדי: לא רק זה.

אוסאמה סעדי: לא מספיק הסבל שנגרם להם, אתם עכשיו אומרים להם תלכו לבית המשפט, תגישו תביעות, תחכו עד שבית המשפט יפסוק.

אוסאמה סעדי: אתם צריכים לקחת אחריות ואתם מיוזמת

אוסאמה סעדי: כם צריכים לבוא לאנשים האלה ולהגיד, לא רק איך שאמר המנכ"ל אנחנו מתנצלים, אלא לפצות אותם על הנזק שנגרם להם.

<גרשון ברקוביץ: מה שאמרתי כרגע, האירוע התחיל באירוע כוח עליון.

<גרשון ברקוביץ: על זה אין חולק.

קארין אלהרר: אין חולק.

<גרשון ברקוביץ: רגע, לא כאן נגמר הדיון.

<גרשון ברקוביץ: עכשיו יש תלונות ספציפיות של אנשים ספציפיים, שגם אנחנו וגם רשות החשמל בודקים את כל הנסיבות של כל אירוע ואירוע ספציפית.

<גרשון ברקוביץ: אם הייתה התנהלות - - - בהגעה, בתיקון, בחיבור כזה כושל או אחר, יש אמות מידה שמטפלות בזה.

<גרשון ברקוביץ: את כל התלונות האלה, אנחנו לא שולחים את הצרכנים לבית המשפט.

<גרשון ברקוביץ: אנחנו עונים בצורה מפורטת.

<גרשון ברקוביץ: צרכנים שנמצאים זכאים על פי אמות המידה, אנחנו מפצים.

<גרשון ברקוביץ: צרכנים שסבורים שלא פיצינו אותם ויש להם זכות לקבל פיצוי, פונים לרשות, הרשות עושה עלינו לא פעם ולא פעמיים אוברולינג, וצרכנים לא נשארים ללא תשובה מפורטת.

<גרשון ברקוביץ: אני יכול להגיד לך מניסיון אישי, שמספר התלונות שהופכות לתביעות הוא אחוזים בודדים.

<גרשון ברקוביץ: זה הכל.

קארין אלהרר: אני שמחה לשמוע.

<עופר בלוך: מעבר לזה, יש אמצעים שאנחנו פועלים גם היום.

<עופר בלוך: במקרים הומניטאריים אנחנו פועלים באופן חריג ומטפלים ישירות מול הלקוחות שלנו.

עליזה לביא: אתה יכול לתת דוגמא למשל, למקרה הומניטארי מרתק שטיפלתם בו?

<עופר בלוך: אנחנו שולחים צוותים לא בתוך סדר הדברים הרגיל, כשאנחנו יודעים שיש בעיה עם אנשים שלא יכולים להגיע - - -

עליזה לביא: תן דוגמא, דוגמא חיה.

עליזה לביא: תן לי דוגמא למשפחה.

עליזה לביא: אני רוצה לשמוע איפה הייתם במקרה הומאני.

עליזה לביא: אני רוצה לדעת אם יש נכים שבדקתם שנמצאים - - -

<עופר בלוך: יש דוגמאות - - -

עליזה לביא: אז תן לי דוגמא אחת, אנחנו רוצים ללמוד.

<עופר בלוך: יש דוגמאות שאני באופן אישי אישרתי פיצויים לאנשים שלא זכאים על פי אמות המידה לפיצויים.

עליזה לביא: תן דוגמא.

<עופר בלוך: לנכים ולעיוורים ולאנשים חולים מאד.

<עופר בלוך: יש שיקול דעת ומפעילים את שיקול הדעת הזה, גם במקרים שאמות המידה אומרות לא לפצות אותם, מפעילים שיקול דעת.

עליזה לביא: בשלושת הימים האחרונים, יש מקרים ש - - -

<גרשון ברקוביץ: עוד לא קיבלנו תלונות על השלושה ימים האחרונים.

<גרשון ברקוביץ: אני מניח שזה יתגבש - - -

קארין אלהרר: זה יגיע.

קארין אלהרר: יש פה נציג ועד העובדים של חברת החשמל?

קארין אלהרר: יש פה אחד כזה?

<גרשון ברקוביץ: גברתי, רק ברשותך, להשלים התייחסות לשלוש נקודות נוספות שהועלו כאן רק כדי לעשות סדר.

<גרשון ברקוביץ: אני הייתי חבר בוועדה להפקת לקחים של האירועים בשנת 2013.

<גרשון ברקוביץ: החברה לא הסתפקה בהפקת לקחים של ההנהלה, אלא גם דירקטוריון החברה מינה צוות שבדק את החברה ואת ההתנהלות שלה מרמת מנכ"ל עד אחרון העובדים והופקו עשרות ומאות לקחים ונעשה מעקב אחר יישומם ברמה שבועית כמעט, על ידי וברמת מנכ"ל, ליישום כל הלקחים.

<גרשון ברקוביץ: צריך להסביר שמה שיצא מכל דו"ח מבקר המדינה, זה שני ממצאים לגבי חברת החשמל: אחד, להשלים התארגנות ב-103, שכל מה שעשינו השלמנו את ההתארגנות לגבי חירום בשנת 2014, הוספנו עוד קווים.

<גרשון ברקוביץ: וכפי שהמנכ"ל ציין, שום מוקד בעולם אל ערוך לקבל 30,000-40,000 שיחות, וזה מה שקרה למשל בשנת 2013 במקביל, ולכן אנחנו מפנים את הלקוחות שלנו לאמצעי תקשורת חלופיים – פייסבוק, אפליקציה, כל אפשרות אחרת לתקשר.

קארין אלהרר: אין להם חשמל, איך הם יתקשרו מפייסבוק?

<גרשון ברקוביץ: היו לאנשים סלולאריים, תיקשרו איתנו.

<גרשון ברקוביץ: קיבלנו תלונות גם דרך הפייסבוק, יש לנו סטטיסטיקות.

<גרשון ברקוביץ: קיבלנו דרך האפליקציה.

<גרשון ברקוביץ: קיבלנו נתונים, יש לנו סטטיסטיקות מדויקות דרך איפה אנחנו מקבלים את התלונות.

<גרשון ברקוביץ: אז זה כדי לשים את הדברים על דיוקם.

<גרשון ברקוביץ: השלמת ההיערכות ב-103 לא נועדה לעיתות חירום, היא לשדרג את המוקד ללא קשר לעיתות חירום.

<גרשון ברקוביץ: מה שהיה צריך לעיתות חירום, עשינו.

<גרשון ברקוביץ: אז זה לגבי 103.

<גרשון ברקוביץ: ההערה השנייה שלו הייתה לגבי שטחי כינוס.

<גרשון ברקוביץ: הוא גם קיבל את הלקחים ואמר שנשלים את התארגנות שטחי הכינוס וגם את זה אנחנו השלמנו.

<גרשון ברקוביץ: יש לנו פרוגראמה מסודרת והיא יושמה.

<גרשון ברקוביץ: זה כל הממצאים ש - - -

קארין אלהרר: מה לגבי כריתת עצים?

קארין אלהרר: הוא אמר שגם אתם צריכים לשבת עם משרד החקלאות.

<גרשון ברקוביץ: לגבי העצים, עכשיו אני רוצה להתייחס לעצים ולמוסדות הרגישים.

<גרשון ברקוביץ: זה שתי נקודות קריטיות שעלו כאן.

<גרשון ברקוביץ: לגבי העצים – בואו נתחיל מזה שהממצה מופנה למשרד האנרגיה ולמשרד החקלאות.

<גרשון ברקוביץ: זה דבר ראשון.

<קריאה: אני יכול לענות על העצים?

<קריאה: אני ממשרד האנרגיה לגבי כריתת עצים.

קארין אלהרר: מיד אני אתן לך.

<גרשון ברקוביץ: אני אתייחס.

<גרשון ברקוביץ: מה שאנחנו עשינו, למרות שחוק משק החשמל מאפשר לנו לגזום בלבד, לא לכרות עצים, צריך לשים לב, כשיש לנו את הסכמת הבעלים של המקרקעין הפרטיים או הציבוריים.

<גרשון ברקוביץ: אנחנו גוזמים באופן שוטף כל השנה במספר סבבים, כדי לשמור על מרחק בין העץ לרשת, כמו שמחייבות אותנו תקנות החשמל.

<גרשון ברקוביץ: בשנת 2013 הגענו לתובנה, כפי שהגיע גם משרד האנרגיה בהפקת הלקחים שלו, שהגיזום לא יכול לתת תשובה לאירועים האלה, כפי שהוא לא נתן עכשיו.

<גרשון ברקוביץ: הנושא הוא עצים שנופלים, כפי שהמנכ"ל תאר, על רשתות.

<גרשון ברקוביץ: כדי לכרות עצים, אין לנו סמכות לכרות עץ, אלא אם כן אנחנו מקבלים היתר כריתה, לפי סעיף 17 לפקודות היערות, מפקיד היערות, שיושב במשרד החקלאות.

<גרשון ברקוביץ: גם למנהל מינהל החשמל במשרד האנרגיה אין אפשרות בחוק משק החשמל לאכוף על פקיד היערות מתן אישור לכריתת עצים.

<גרשון ברקוביץ: בהנחיית יושב ראש החברה, הכנו תכנית לכריתת כ-200,000-300,000 עצים, שלדעתנו זה ייתן תשובה, לצמצם את משך הפסקות החשמל בצורה ניכרת.

<גרשון ברקוביץ: הצגנו את התכנית גם למשרד החקלאות וגם למשרד האנרגיה.

<גרשון ברקוביץ: בוצעו סיורים בשטח.

<גרשון ברקוביץ: הצגנו את התכנית בסוף שנת 2014.

<גרשון ברקוביץ: בפברואר ומרס קיימנו סיורים בשטח עם משרד החקלאות, פקיד היערות, בליווי צמוד של משרד האנרגיה.

<גרשון ברקוביץ: מסרנו תכניות, מסרנו להם מפות עם מספורי עצים, עם מספורי קווים, כל הנתונים שהם ביקשו.

<גרשון ברקוביץ: עד היום לא קיבלנו היתר כריתה אחד.

<גרשון ברקוביץ: כל הזמן בקשות שונות להוסיף עוד מסמכים ועוד ניירת.

<גרשון ברקוביץ: היתר כריתה אחד.

<גרשון ברקוביץ: ביקשנו והמלצנו גם על תיקוני חקיקה.

<גרשון ברקוביץ: לא קיבלנו.

<גרשון ברקוביץ: זה לגבי העצים.

<גרשון ברקוביץ: לגבי המוסדות הרגישים, אני גם רוצה להתייחס.

קארין אלהרר: אני לא רוצה כרגע להתייחס.

<גרשון ברקוביץ: רק שני משפטים, ברשותך, בקצרה, רק לגבי המוסדות הרגישים, כי זה הועלה כאן.

קארין אלהרר: שנייה, לפני.

קארין אלהרר: אני מבקשת לדעת אם קיימתם איזה שהוא תחשיב לגבי הטמנה של קווי החשמל?

<גרשון ברקוביץ: כן, זה גם עלה בדו"ח של שנת 2013.

קארין אלהרר: לאן זה הוגש?

<גרשון ברקוביץ: אז אני אסביר.

<גרשון ברקוביץ: בנושא של הטמנות נעשו אצלנו כמה עבודות.

<גרשון ברקוביץ: בעקבות אירועי 2013 יש לנו עבודה לגבי אזורים מועדי פורענות בצפת ובירושלים, שאלה היו מוקדי האירועים בשנת 2013.

<גרשון ברקוביץ: יש לנו אומדנים, הצגנו אותם גם למשרד האנרגיה.

<גרשון ברקוביץ: גם המבקר לא לחינם הפנה את הממצה הזה למשרד האנרגיה ורשות החשמל, כי הכל עניין של כסף.

<גרשון ברקוביץ: כרגע יש הנחיה שאומרת להטמין בקרקע רק רשתות בשכונות חדשות.

<גרשון ברקוביץ: אין פתרון לרשתות הקיימות, שרוב רובן עיליות וחשופות לפגעי מזג אוויר.

קארין אלהרר: טוב.

<גרשון ברקוביץ: לגבי המוסדות הרגישים, ברשותך, בשתי שורות.

קארין אלהרר: במשפט.

<גרשון ברקוביץ: בשני משפטים.

קארין אלהרר: כי אנחנו חייבים לסיים את הדיון בשעה 11:00 ויש עוד הרבה דברים.

<גרשון ברקוביץ: אז אני חייב לציין לגבי המוסדות הרגישים והרשויות המקומיות.

<גרשון ברקוביץ: אחד, הדברים שלמדנו מסערת 2013, שאנחנו צריכים לתת את הדעת ונתנו את הדעת לעניין של המוסדות הרגישים.

<גרשון ברקוביץ: עשינו שתי פעולות: כבר בשנת 2013 וגם באירועים האלה, יש רפרנט בכל מחוז שיושב ומקבל מידע מול העירייה לגבי מוסדות רגישים.

<גרשון ברקוביץ: אנחנו updated לגביהם.

<גרשון ברקוביץ: הם מסומנים אצלנו בסכמות התפעוליות, איפה הם נמצאים.

<גרשון ברקוביץ: עדיין, אני חייב לסייג, שאין לנו מידע ולא יכול להיות מידע, לגבי הבן אדם הבודד ששוכב באיזו שהיא כתובת עם מכשיר החייאה.

<גרשון ברקוביץ: מה שרציתי להגיד לגבי העניין הזה, בשנת 2013 אנחנו רצנו עם גנראטורים שלנו למוסדות הרגישים, שלא התארגנו כמו שצריך: בתי אבות, בתי חוסים, בתי מפגרים, בתי חולים, שלא היו להם גנראטורים, הגנראטורים לא פעלו.

<גרשון ברקוביץ: אנחנו השתמשנו בצי שלנו כדי לעזור להם.

<גרשון ברקוביץ: בעקבות הלקחים פנינו למשרדי הממשלה, משרדי הפנים, משרדי הבריאות וביקשנו שבמסגרת רישיונות עסק חדשים או חידוש רישיונות עסק, יטפלו בעניין הזה.

<גרשון ברקוביץ: עד היום רצנו בין משרדי הממשלה ושוב, זאת לא בעיה שלנו, רק כדי להרים דגל, והנושא הזה לא בא עדיין על פתרונו.

קארין אלהרר: תודה.

קארין אלהרר: אני אגיד לכם מה מטריד אותי באופן כללי, שזה כחוט השני, במיוחד כאן בוועדה.

קארין אלהרר: זה לא אצלנו, זה אצלו.

קארין אלהרר: עכשיו תראו, אני מזמנת את כולם לכאן היום, כדי להבין איפה שורש הבעיה.

קארין אלהרר: אני אשמח שנציג משרד החקלאות יבהיר לי.

קארין אלהרר: יושב כאן נציג חברת החשמל, אומר העברנו תכניות, לא אישרו לי.

קארין אלהרר: תגיד לי שזה אתה מעכב את זה.

אלי כהן: אני לא משרד החקלאות.

אלי כהן: פקיד היערות יושב פה משמאלי.

קארין אלהרר: אז אני רוצה את נציג משרד החקלאות, סליחה.

אלי כהן: רק להגיד על עבודת המטה שנעשתה ואני לא מעביר אחריות.

קארין אלהרר: לא, אדוני, רק שנייה.

קארין אלהרר: אני רוצה את נציג היערות, בבקשה.

<חגי שניר: קודם כל אני שמח שהוזמנתי לדיון הזה.

<חגי שניר: אני מבין שמצאו את האשמים במחדל וזה - - -

קארין אלהרר: אני היום לא סוגרת את הדיון עד שאני לא אבין איפה הבעיה.

קארין אלהרר: אז תמצאו את האשם ביניכם.

קארין אלהרר: כן.

<חגי שניר: חברת החשמל גוזמת עצים באופן שוטף, כמו שציין פה המנכ"ל, ללא צורך בשום היתר, בשום אישור.

<חגי שניר: מעבר לכך, כריתת העצים מהווה רק חלק קטן מגיזומי הבטיחות שהם מבצעים.

<חגי שניר: עכשיו, הגיזום שהם מבצעים לאורך שנים, הוא גיזום לא מקצועי ואני אומר את זה פה בבמה הזאת.

<חגי שניר: לא מקצועי בעליל, ללא שום הנחיות מקצועיות על איך גוזמים נכון עצים, כדי שהם לא יפגעו ויהיו מפגע לרשת החשמל.

<חגי שניר: פנינו לחברת החשמל, ויש לי פניות מתועדות בכתב, משנת 2004.

<חגי שניר: בשנת 2004, בשנת 2006, בשנת 2009 ובשנת 2010 – שאנחנו נכשיר את הגוזמים שלהם ואת אנשי המקצוע שלהם, איך גוזמים נכון עצים, כך שהם לא יהוו מפגע.

קארין אלהרר: טוב.

עליזה לביא: מה הייתה התשובה?

אוסאמה סעדי: צריך לעשות קורס לגוזמים.

קארין אלהרר: רגע, סליחה, אני רוצה לשמוע מה הוא אומר.

<חגי שניר: יש במשרד החקלאות קורס שנקרא קורס גוזם מומחה, אנחנו עושים אותו.

<חגי שניר: הצענו אותו לחברת החשמל.

<חגי שניר: מאז אני חושבת עברו אולי שני אנשים מחברת החשמל את הקורס הזה.

<גרשון ברקוביץ: כל הקבלנים שלנו גוזמים מומחים.

<גרשון ברקוביץ: אנחנו עובדים רק עם קבלנים.

<גרשון ברקוביץ: הם כולם גוזמים מומחים של משרד - - -

<חגי שניר: אבל אף אחד לא מפקח עליהם.

<חגי שניר: אף אחד מומחה אצלכם לא מפקח על עבודת הקבלנים, ולכן היא נראית גם ככה.

<חגי שניר: אבל זה לא העניין.

קארין אלהרר: אני אומרת לכם, יושב האזרח בבית ושואל את עצמו מה אני עושה כאן?

עליזה לביא: מדינת חלם.

<חגי שניר: אני רוצה לענות לשאלתך.

<חגי שניר: אז בהיבט הזה אנחנו עשינו באמת עבודת מטה עם משרד האנרגיה ועם חברת החשמל, שנערכה כבר שנה וחצי.

עליזה לביא: זה התוצאות שלה, גברתי, את רואה.

<חגי שניר: וקבענו קריטריונים איך חברת החשמל צריכה לעבוד מולנו, כדי לקבל מאיתנו, ברמה הארצית ולא מול כל פקיד יערות, כמו שציין עורך הדין המכובד, פה מקבלים רישיונות ופה לא מקבלים.

<חגי שניר: קבענו בעבודת מטה איך צריכים לעבוד.

<חגי שניר: הבקשות הראשונות הגיעו אלינו לפני כשבוע, ב-12 באוקטובר ואנחנו בודקים אותן עכשיו.

<חגי שניר: אמרנו לחברת החשמל תביאו לנו את הדברים הכי דחופים ועל פי זה אנחנו נאשר.

<חגי שניר: ואין לנו שום כוונה לבצע שום עיכוב.

<חגי שניר: מעבר לכך, חשוב לי להגיד - - -

קארין אלהרר: עבר שבוע.

קארין אלהרר: אישרתם אותן?

<חגי שניר: אנחנו מאשרים אותן בימים האלה.

<חגי שניר: מעבר לכך, עשינו סיורים בצפון.

<חגי שניר: בצפון רוב הבעיות הן מחוץ לערים, באזור יערות קק"ל.

<חגי שניר: אין שום עיכוב - - -

קארין אלהרר: דרך אגב, סליחה, למה חברת החשמל לא העבירה בקשה לפני?

קארין אלהרר: למה לפני שבוע?

<גרשון ברקוביץ: אנחנו יושבים איתם כבר, אמרתי.

<גרשון ברקוביץ: הצגנו בסוף שנת 2014 את תכנית הכריתה.

<גרשון ברקוביץ: הסיור הראשון איתם נעשה בפברואר 2015.

<גרשון ברקוביץ: מאז אנחנו מקבלים חדשות לבקרים כל פעם להגיש עוד ועוד מסמכים.

<גרשון ברקוביץ: הבוקר יצא - - -

קארין אלהרר: ומה עם כל המכתבים שיצאו?

<גרשון ברקוביץ: הבוקר יצא מייל.

<גרשון ברקוביץ: המכתבים לא קשורים לעניין הכריתה, אני חייב להסביר.

<גרשון ברקוביץ: הנושא של הגוזמים, הגוזמים הם לא עובדים שלנו, אלא הם קבלנים.

<גרשון ברקוביץ: כולם גוזמים מומחים, בעלי תעודות של משרד החקלאות, כולם בעלי היתרי עבודה.

<גרשון ברקוביץ: זה לא קשור לנושא הכריתה, בוא לא נתבלבל.

קארין אלהרר: לא, אז תבינו מה הכותרת של היום הזה.

קארין אלהרר: 200,000 איש חיו בעלטה, כי לא גזמו עץ.

קארין אלהרר: כי לא מצאו את המומחה לגזימת עצים.

<חגי שניר: אני לא חושב שזאת הנקודה.

<גרשון ברקוביץ: לא, לא, לא, אין היתרי כריתה, זאת הכותרת.

<גרשון ברקוביץ: אין היתרי כריתה.

<חגי שניר: אני רוצה לתת לך עוד דוגמא.

<גרשון ברקוביץ: אי אפשר לכרות עצים, אי אפשר למנוע תקלות.

<חגי שניר: רכבת ישראל, חברה ממשלתית די דומה, לקחה לפני שלוש שנים אנשי מקצוע ועשתה סקר על כל הקווים שלה והגישה לנו ועובדת לפי תכנית עבודה מסודרת ואף עץ לא נפל על הרכבת.

<חגי שניר: מעניין למה.

<חגי שניר: כי הרכבת השקיעה 300,000 שקלים, זה מה שהיא השקיעה.

<חגי שניר: לקחה אנשי מקצוע מטעמה.

<חגי שניר: חברת החשמל לא לקחה אף איש מקצוע, למרות שאני אמרתי את זה לפני שנתיים.

<חגי שניר: רבותי, אתם יודעים טוב להבין בחשמל, אתם לא מבינים בעצים.

<חגי שניר: קחו איש מקצוע אחד, יכין לכם תכנית שנתית, אנחנו מאשרים אותה תוך שבוע.

קארין אלהרר: אני רואה שעל פי האתר של חברת החשמל זה באחריות שלכם, הגזימה של העצים.

<גרשון ברקוביץ: הגיזום כן, אבל אני אומר, הבעיה שאנחנו לא יכולים.

<גרשון ברקוביץ: הבעיה היא לא גיזום, היא כריתה.

עליזה לביא: גברתי, פה העניין, הוא לוקח קבלנים.

<גרשון ברקוביץ: גם אם נגזום מהבוקר עד הערב את כל העצים במדינת ישראל, זה לא ימנע את ההפסקות.

<גרשון ברקוביץ: הבעיה היא כריתה והם לא נותנים היתרי כריתה.

<גרשון ברקוביץ: אולי גברתי שמשרד האנרגיה, שהוביל את - - -

קארין אלהרר: רק שנייה, סליחה.

<גרשון ברקוביץ: שיסביר מה קרה כאן.

קארין אלהרר: חבר הכנסת ילין, בבקשה.

<גרשון ברקוביץ: לפי החוק הגיזום הוא באחריות הבעלים.

חיים ילין: זה ממש שיעור בחקלאות ואי לכך שאני חקלאי, אני מבין יותר מכם.

חיים ילין: תסלח לי, בחייך, בסוף פעם שלישית מוציאים אנשים פה.

חיים ילין: אתה יודע, צריך קצת משמעת.

חיים ילין: אתמול הייתי בדיון דומה בוועדת רפורמות והגיע יושב הראש והוא, בצורה עקיפה, האשים את העובדים.

חיים ילין: אני הייתי צריך ללכת, אז אמרתי מה אני חושב על העובדים ואני אגיד את זה פה עוד פעם.

חיים ילין: אני מכיר את עובדי חברת החשמל מעופרת יצוקה, עמוד ענן וצוק איתן.

חיים ילין: הם היו איתי בחזית, בחפ"ק הקדמי, גם כשהצבא לא נתן להם אישור לבוא ולתקן את החשמל.

חיים ילין: זה העובדים שאני מכיר.

חיים ילין: העובדים, שהבוס שלך, יושב הראש, האשים, זה עובדים שאני לא מכיר, אבל בגלל שהייתי אחר כך היחיד שדיבר, אז יושב ראש ועד העובדים תקף אותי.

חיים ילין: אמרתי לו תקשיב, ידידי, מעבר לבעיית החשמל יש לך גם בעיית אוזניים.

חיים ילין: אתה לא מקשיב למה שאנשים אומרים.

חיים ילין: אני לא מאשים אף פעם עובדים.

חיים ילין: לעובדים יש מנהלים ואני מאשים את ההנהלה.

חיים ילין: חד משמעית, עופר.

חיים ילין: ואפשר לבוא ולהגיד שהוריקן כזה לא נצפה, או מיני הוריקן לא נצפה.

חיים ילין: אז אני אגיד לכם.

חיים ילין: עופר, שנינו עשינו מילואים.

חיים ילין: אז תמיד יש את הפתק של המילואים על המקרר וכל יום מסתכלים עליו, בסוף יום המילואים מגיע.

חיים ילין: גם החורף מגיע, מה לעשות?

חיים ילין: גם החצבים פורחים כל שנה, כל שנה וכל שנה באותו תאריך.

חיים ילין: ככה זה עובד.

חיים ילין: ונותנים את הדוגמא של ירושלים.

חיים ילין: אני אגיד לכם, גם אם יהיה גיזום, הגיזום הוא טוב לחורף.

חיים ילין: לא לסופה, שעצים נופלים.

חיים ילין: וזה לא משנה כמה אתם תרחיקו.

חיים ילין: הרי אם הגובה של העץ 12 מטרים, 10 מטרים, אתם צריכים להרחיק את הענפים 12 מטרים.

חיים ילין: את כל העץ.

חיים ילין: זה לא עובד.

חיים ילין: לכן הפתרון, כי אני גם ירוק ואוהב טבע וכולנו רוצים לראות בהרים ירוק וטבע, הוא להטמין את הכבלים בתוך האדמה.

חיים ילין: ופה אני פונה לשר ולמשרד.

חיים ילין: כי פה יש מתח, שזה חלק מהדיונים שיש גם ברפורמה, בין חברת החשמל, בין רשות החשמל, שקובעת בעצם את המחיר, לבין משרד התשתיות.

חיים ילין: למה?

חיים ילין: כי ככל שהמחיר שמשלם הצרכן הוא יותר נמוך, הוא לא יודע את זה.

חיים ילין: הוא לא יודע את זה, אבל אמינות החשמל היא יותר נמוכה.

חיים ילין: ולמה?

חיים ילין: כי אין אפשרות להטמין את הכבלים.

חיים ילין: עכשיו כולם יודעים את זה.

חיים ילין: 19 שנה המדינה שיודעת לבנות כיפת ברזל ולהעיף טילים לאוויר, לא מסוגלת לפתור את הבעיה הזאת, שכולם יודעים אותה והמבקר רק מחדד אותה עוד יותר.

חיים ילין: כולם יודעים את זה.

חיים ילין: ואז יוצא – כן יודע.

חיים ילין: תגיד לי עכשיו כשאני מסביר, מי אשם בכריתת העצים?

חיים ילין: מי אשם בכן יודע לגזום או לא? הרי תסלחו לי, מתעסקים בקטנות.

חיים ילין: לא איך צריך למנוע את האסון הבא.

חיים ילין: עופר, אתה תתרגל רעידת אדמה?

חיים ילין: איזה כלים יש לך בשביל לתרגל את זה?

חיים ילין: הרי אתה יודע בדיוק מה יקרה פה.

חיים ילין: זה כבר מלמטה, זה כבר לא מלמעלה.

חיים ילין: ואנחנו לא יודעים לפתור, תסלחו לי, זה לסיכום, לא סכסוכים של טבע וגם לא סכסוכים אנושיים.

<קריאה: ולא מדיניים.

חיים ילין: לזה התכוונתי, אתה יודע את זה יפה מאד, אבל יש אנשים, לכולם יש בינה בין האוזניים והם מבינים יפה מאד.

חיים ילין: לא צריך תמיד להגיד את הדברים.

חיים ילין: ואני אומר לכם את זה מכל הלב.

חיים ילין: אני ראיתי את עובדי חברת החשמל, שימו אותם בצד כמו כל עובדים וכמו בכל מקום, הם Troublemakers בהרבה מאד מקומות וזה בסדר.

חיים ילין: בסופו של דבר הם רוצים לטובתם גם.

חיים ילין: המתח הזה תמיד צריך להיות קיים, אבל אל תעבירו אחריות אחד לשני.

חיים ילין: זה לא מה שהציבור רוצה.

חיים ילין: אני מאלה שמוכן לקחת אחריות.

חיים ילין: כולנו פה נוכל לקחת אחריות, אבל בסוף כולנו מקבלים משכורת בשביל לשרת את הציבור והציבור במרכז הארץ, בשרון, 48 שעות בלי חשמל.

חיים ילין: מבחינת חירום, פה זה לא נאמר, אם בעוטף עזה 48 שעות לא היה חשמל, אני חייב להגיד לכם, עם טיל באוויר, אין לי מושג איך היינו מתגוננים, כי לא היה צבע אדום.

חיים ילין: זאת אומרת גם מבחינה ביטחונית, צריך לדעת את זה.

חיים ילין: ובמקום היחידי אתמול ושלשום שאפשר היה לתדלק, עופר, איפה?

חיים ילין: בעוטף עזה.

חיים ילין: למה?

חיים ילין: יש שם גנראטורים.

חיים ילין: הם למודי ניסיון.

חיים ילין: וכל מי שעושה משהו שם את הגנראטור שלו.

חיים ילין: ולכן, בסופו של דבר אני אומר לשר ולממשלת ישראל, במקום להתחיל לחלק ולעשות כל מיני דברים עם הכסף, תעשו משהו מועיל, משהו באמת מועיל, תשימו את המיליארדים מתחת לאדמה, לא בכסף, אלא בחשמל ותאמינו לי, הדיון הזה עוד חמש שנים, אם תהיה תכנית כמו שצריך, לא יתקיים בכלל.

חיים ילין: לא יתקיים.

חיים ילין: תודה רבה.

קארין אלהרר: תודה, חבר הכנסת ילין.

קארין אלהרר: אני חוזרת אליך, מה קורה עם כריתת העצים.

<חגי שניר: שוב אני אומר, אני מאד מתחבר למה שאמר חבר הכנסת.

<חגי שניר: אם רוצים להבטיח אפס תקלות, וראיתי שיושב פה דני רופ, הוא יכול להסביר על הסופה, עצים עפו באוויר יותר מהמרחק בטיחות שחברת החשמל כתבו אותו.

קארין אלהרר: ואני חוזרת לשאלתי – מה מונע את אישור כריתת העצים.

<חגי שניר: חברת חשמל הגישו בקשה לכרות כ-300,000 עצים.

<חגי שניר: 300,000 עצים, אני לא יודע אם מישהו יודע פה, אבל אני אסבר לכם את האוזן, זה שטח בגודל של 7,500 דונם יער.

<גרשון ברקוביץ: ולא קיבלנו אישור אחד.

קארין אלהרר: מה אישרתם?

<חגי שניר: לא אישרנו עדיין שום דבר שקשור לתכנית הזאת.

קארין אלהרר: למה?

קארין אלהרר: למה?

<חגי שניר: זאת תכנית שהוגשה לפני כשבוע ברמת פירוט שאנחנו ביקשנו אותה ובחנו אותה.

<חגי שניר: אני הייתי בכל הסיורים בשטח ואני יכול להגיד שוב פעם, כריתת העצים, מלבד נזק אקולוגי אדיר, ואני לא בא לקחת אחריות, אני אומר שוב פעם, אני אחראי על כריתת העצים.

<חגי שניר: אנחנו נותנים 120,000 רישיונות לכריתת - - -

קארין אלהרר: אתה יכול להגיד לי שאתה לא מאשר את כל ה-300,000.

קארין אלהרר: אתה לא יכול להגיד לי שלא אישרת שום עץ.

<חגי שניר: לא, אבל זה מה שאני מסביר.

עליזה לביא: אבל למה רק לפני שבוע אתה מקבל?

עליזה לביא: אני לא מבינה את זה.

<חגי שניר: ב-12 באוקטובר קיבלנו את הבקשה.

עליזה לביא: למה רק לפני שבוע אתה מקבל את הדו"ח המפורט?

עליזה לביא: אני לא מצליחה להבין את זה.

עליזה לביא: החורף לא מגיע בהפתעה.

<חגי שניר: נכון.

עליזה לביא: אז למה רק לפני שבוע אתה מקבל דו"ח מפורט?

עליזה לביא: למה אנחנו לא ערוכים לחורף?

<חגי שניר: אני לא יודע למה אני קיבלתי רק לפני שבוע.

עליזה לביא: אז אני רוצה לדעת מתי ביקשת את הדו"ח המפורט ולמה הוא מגיע אליכם רק לפני שבוע.

<חגי שניר: אנחנו שנתיים נמצאים מול חברת החשמל - - -

עליזה לביא: שנתיים אתה מבקש את הדו"ח הזה?

<חגי שניר: מול אנשי השטח שלהם בלבד, ברמה מחוזית.

<חגי שניר: מחוז צפון אמרו לנו פתרנו את כל הבעיות.

<חגי שניר: מחוז מרכז, יש חלק מהבעיות, מחוז ירושלים יש - - -

עליזה לביא: אני לא מבינה את כל הפרטים האלה.

עליזה לביא: אתה רק אחרי שנתיים מקבל דו"ח מפורט?

<חגי שניר: בבקשות הראשונות.

<חגי שניר: קיבלתי ב-12 באוקטובר - - -

עליזה לביא: כלומר גברתי, אני מבינה ששנתיים לקח לקבל את הדו"ח המפורט.

עליזה לביא: פלא שהמדינה לא ערוכה.

<חגי שניר: סליחה, אחרי שביקשנו מחברת החשמל – קחו בן אדם מומחה אחד, תעשו עבודה מפורטת, אנחנו נאשר אותה בצורה גורפת.

<חגי שניר: זה מה שביקשנו, כמו ברכבת ישראל.

<חגי שניר: רכבת ישראל היא דוגמא.

קארין אלהרר: טוב, כמה אתם מתכוונים לאשר?

<חגי שניר: כל מה שיוגש לנו לפי הקריטריונים שקבענו, אנחנו מאשרים אותו.

<חגי שניר: אין לנו שום בעיה עם מה שהתחייבנו עליו.

קארין אלהרר: תגיד, אני שואלת אותך שאלה מאד קונקרטית.

קארין אלהרר: אתה עונה לי במעורפל.

קארין אלהרר: כמה אתם מתכוונים לאשר כריתה בזמן הקרוב כי יש סופה שמגיעה עוד פעם.

<חגי שניר: ככל שאנחנו מתבקשים לאשר דברים שקיבלנו, אנחנו נאשר אותם במיידי.

<חגי שניר: כמה?

<חגי שניר: להגיד לך אם זה 120 או 130 עצים, אני לא זוכר.

<חגי שניר: הוגשו - - -

חיים ילין: סליחה, אבל יש פה טעות.

חיים ילין: אתה יכול רק בשצ"פים.

חיים ילין: אתה יכול בשטח ציבורי.

חיים ילין: איפה שיש תב"ע ויש עכשיו עץ, זה בדיוק כמו מבנה.

<חגי שניר: נכון.

חיים ילין: אתה לא יכול להוריד את המבנה.

חיים ילין: תשאל את בית המשפט העליון אם הוא יכול להוריד או לא.

חיים ילין: זה מה שיקרה בסוף, על עץ.

<חגי שניר: אם לא שואלים את בעל המקרקעין - - -

חיים ילין: אתה לא יכול לעשות כלום, אז כולם פה מדברים באוויר.

<חגי שניר: ולכן הרשויות המקומיות - - -

חיים ילין: לא יקרה כלום.

<חגי שניר: אבל גם אם אנחנו ניתן רישיונות לכריתת עצים במקרקעין פרטיים, חברת החשמל לא תוכל להיכנס לשם בלי אישור.

קארין אלהרר: הבנתי את זה.

קארין אלהרר: אני כרגע עדיין בשטח הציבורי.

קארין אלהרר: תוך כמה זמן אתם נותנים את האישור?

<חגי שניר: מה שקיבלנו?

קארין אלהרר: כן.

<חגי שניר: עד סוף השבוע.

קארין אלהרר: סוף השבוע.

קארין אלהרר: רשמתי בפני.

קארין אלהרר: חברת הכנסת בן ארי, בבקשה.

מירב בן ארי: תודה רבה גברתי יושבת הראש על הדיון החשוב.

מירב בן ארי: אני אציג בקצרה, כי אני צריכה ללכת וחשוב לי לשמוע מחברת החשמל: אחד, רציתי לדעת מתי תסתיים השביתה.

מירב בן ארי: אני עוד לא שמעתי על זה כלום ואני פה מהשעה 09:00.

מירב בן ארי: מתי 8,000 איש יקבלו חשמל.

מירב בן ארי: נראה לי שזו השאלה הבסיסית, מתי זה יסתיים.

קארין אלהרר: מירב, אני הרגע קיבלתי.

קארין אלהרר: זאת אומרת יצאה ידיעה שגם בסוף השבוע לא יהיה להם חשמל.

קארין אלהרר: הרגע יצאה ידיעה מטעם ועד עובדי חברת החשמל.

מירב בן ארי: רגע, אז זו השאלה השנייה שלי.

מירב בן ארי: קודם כל תגיד לי מתי תסתיים הטרגדיה הזו של התושבים, ובהמשך לשאלת יושבת הראש, איך אתם הולכים לפתור את סכסוך העבודה.

מירב בן ארי: זה הדבר שהכי חשוב, עם כל הכבוד לעצים.

מירב בן ארי: אם העובדים היו עושים את מה שהיו צריכים לעשות מלכתחילה, יכול להיות לפחות שאולי הבעיה הייתה נפתרת הרבה יותר מהר מהמצב של 48 שעות.

מירב בן ארי: ואני מצטערת, אני לא מוכנה עדיין לוותר.

מירב בן ארי: אתה תסביר לי איך מוקד של חברה, עם כל הכבוד ל-20,000-30,000 פניות, איך מוקד של חברה לא עושה משהו.

מירב בן ארי: לא יוצא אפילו בתקשורת.

מירב בן ארי: לא מדבר עם אנשים.

מירב בן ארי: לא יכול להיות.

מירב בן ארי: אני לא מצליחה להבין, בשנת 2015 אנשים נזרקים מהקווים ובשאלה כזאת, שאלת המשך, אם המוקד לא עבד, איך ידעתם איפה התקלות ומי הוא האדם פה מהרשות המקומית שהוא איש הקשר.

מירב בן ארי: זהו.

מירב בן ארי: אבל הכי חשוב שתענה לי על ההתחלה, כי אני מצטערת, אבל אני תיכף צריכה ללכת לוועדה אחרת.

<עופר בלוך: אני חייב רק לומר, אין שום שביתה.

מירב בן ארי: תן לנו משהו אופטימי.

<עופר בלוך: אני בן אדם אופטימי מטבעי.

<עופר בלוך: אין שביתה, העובדים עובדים באופן מלא.

<עופר בלוך: היעד שלנו זה עד סוף היום לסיים את המוקדים העיקריים שבהם אין חשמל מתחילת האירוע, כי יש - - -

מירב בן ארי: כן, רעננה, נתניה, כפר סבא.

<עופר בלוך: יורד גשם ויש לקוחות אחרים שמופסקים, לצערי.

<עופר בלוך: אז אנחנו כרגע עובדים עד סוף היום על מנת להחזיר את החשמל למוקדים העיקריים.

<עופר בלוך: לגבי המתח גבוה שהופסקו מתחילת האירוע הזה, עדיין יוותרו נקודתית נקודות מסוימות שבהן תשתית קרסה לגמרי ויצטרכו לטפל בה.

<עופר בלוך: זה יכול לקחת עוד כמה שעות, אבל בעיקרון אנחנו עובדים מסביב לשעון.

<עופר בלוך: יש לנו עובדים שעובדים בשטח במשמרות של 24 שעות למעשה, עם הפסקות מאד מאד קטנות.

<עופר בלוך: העובדים, המערכת שלנו, ריכזנו את כל המאמץ של חברת החשמל, את כל הצוותים של חברת החשמל, למעט כוננים במחוזות השונים, במוקד הבעיה שזה השרון, באזור רעננה, כפר סבא, הרצלייה.

<עופר בלוך: אנחנו שם ממקדים את כל הכוחות של החברה.

<עופר בלוך: אתמול ריכזנו שם 30-40 צוותים, כמעט כל הכוח האפשרי שאפשר להכניס על מנת לעבוד ואנחנו עושים את זה באופן הברור ביותר, על מנת לקצר את זמן ההפסקה ככל האפשר.

קארין אלהרר: איך זה משתלב עם האמירות של הוועד שלא יהיה חשמל עד סוף השבוע?

<עופר בלוך: אני לא שמעתי את הודעת הוועד.

<עופר בלוך: אני מעריך שזו הערכה של הוועד, זו לא אמירה של הוועד.

קארין אלהרר: זו אמירה מאד ברורה.

קארין אלהרר: הם לא אמרו להערכתנו.

קארין אלהרר: הם אמרו לא יהיה חשמל.

מירב בן ארי: יש מנכ"ל לחברה והוא אמור לדעת יותר טוב מכולם.

עליזה לביא: אבל את רואה שהוא לא יודע.

מירב בן ארי: הוא לא?

מירב בן ארי: הוא דווקא נתן לי תשובה והוא יודע.

מירב בן ארי: סליחה, אני לוקחת ברצינות את מה שאומר לי מנכ"ל חברת החשמל.

קארין אלהרר: גם אנחנו, חברת הכנסת בן ארי.

מירב בן ארי: מה זה הוא לא יודע?

מירב בן ארי: הוא יודע ואנחנו סומכים על דבריו.

מירב בן ארי: זה מה שאנחנו אמורים לעשות.

עליזה לביא: אם היינו סומכים לא היינו מתכנסים לדיון חירום הבוקר.

מירב בן ארי: אבל למה את כועסת?

עליזה לביא: ככה.

מירב בן ארי: הוא אומר שעד סוף היום אין בעיה.

קארין אלהרר: אז כדי לפתור את הסוגיה, אנחנו נבקש - - -

<עופר בלוך: אני יכול להשלים את הדברים?

קארין אלהרר: כן, רק אני אומר שאנחנו נבקש שאנחנו מחר בבוקר נקבל דיווח כמה משקי בית עדיין מנותקים.

<עופר בלוך: אני חייב להגיד שני דברים לגבי מוקד 103.

<עופר בלוך: אחד, אנחנו פנינו לציבור ופרסמנו אמצעי קשר נוספים, ומהרגע, למעשה מיום ראשון בערב פרסמנו כי המוקדים היו באמת מאד מאד מאד עמוסים, עד כדי קריסה, שפשוט לא נכנסות שיחות יותר, ונתנו אמצעי קשר חלופיים.

<עופר בלוך: אנחנו מזהים את התקלות במערכות שלנו.

<עופר בלוך: אנחנו לא זקוקים לציבור על מנת שיגיד ואנחנו גם אומרים את זה בכל המענים שלנו.

<עופר בלוך: אנחנו יודעים שבאזור רעננה, בשכונה מסוימת - - -

קארין אלהרר: אבל איך תדעו על רגישויות מסוימות?

קארין אלהרר: למשל על זקנים, למשל נשים, למשל תינוקות צעירים.

<עופר בלוך: אנחנו לא יכולים לדעת את זה, את צודקת, ואנחנו צריכים לדבר עם האנשים האלה.

<עופר בלוך: אני אתן דוגמא, עלה לי כרגע.

<עופר בלוך: בית אבות מסוים שהיה לו גנראטור ולא יוכל היה לתדלק את הגנראטור.

<עופר בלוך: אז חברת החשמל, שזה ממש לא תפקידה, הלכה ותדלקה את הגנראטור שלוש-ארבע פעמים, על מנת שבאותו מעון לאנשים מבוגרים וגם יותר חלשים, יהיה חשמל.

קארין אלהרר: אבל זה המקרה הקל, כי ידעתם על קיומו.

קארין אלהרר: זה מוסד, זה לא בית פרטי.

<עופר בלוך: נכון, עם מוסדות הרבה יותר קל לנו, את צודקת.

קארין אלהרר: ברור.

<עופר בלוך: הרבה יותר קל לנו לתקשר ואנחנו מתקשרים.

<עופר בלוך: אנחנו מתקשרים עם ראשי הרשויות המקומיות ומקבלים מהם מידע על אוכלוסיות מוחלשות ומנסים לתת פתרונות לבעיות.

<עופר בלוך: אני בעצמי דיברתי עם מספר ראשי ערים ב-48 השעות האחרונות – עם ראש עיריית ראש הרצלייה, דיברו עם ראש עיריית כפר סבא, עם ראש עיריית רעננה.

<עופר בלוך: אנחנו נמצאים בקשר עם הרשויות המוסמכות, האנשים בכל הדרגים שלנו.

<עופר בלוך: יש אנשי קשר שעובדים מול הרשויות המקומיות באופן שוטף במצב חירום כזה, ואני חוזר ואומר, אפשר להגיד כמה זמן שרוצים שהיה צריך להיערך לזה.

<עופר בלוך: נכון, תמיד צריך להיערך, אבל לאירוע בסדר גודל כזה, אי אפשר להיערך וגם את זה צריך לקבל.

<עופר בלוך: אי אפשר להיערך.

<עופר בלוך: זאת המציאות.

קארין אלהרר: תודה.

קארין אלהרר: חברת הכנסת עליזה לביא.

עליזה לביא: תודה גברתי.

עליזה לביא: אני מברכת אותך על הדיון החשוב הזה, שכינסת אותו בזמן אמת.

עליזה לביא: אני לא מסכימה עם אדוני שאי אפשר להיערך.

עליזה לביא: אנחנו שומעים פה על כמה וכמה דברים שבהחלט אפשר לבוא ולהיערך.

עליזה לביא: ראשי ערים שפונים לראש ממשלה ודורשים ועדת חקירה - - - ומדלגים מעל ראשכם משום שכנראה אתם לא יודעים להיערך, אז מדינה כן צריכה לדעת להיערך.

עליזה לביא: מדינה כן.

עליזה לביא: זה תפקידנו כאן.

עליזה לביא: מה זה אי אפשר להיערך?

אחמד טיבי: היות ויש שידור ישיר, אני רוצה לומר לפרוטוקול.

אחמד טיבי: אני הייתי כאן לפני עליזה לביא, וזו גם עובדה היסטורית.

עליזה לביא: סליחה חברת הכנסת טיבי.

חיים ילין: זו הסיבה של הסופה, שיהיה ברור.

עליזה לביא: כן, אבל אתה יודע, אדוני - - -

אחמד טיבי: הערבים אגב, אחראים על הסופה.

אחמד טיבי: יש אומרים שגם חאג' אמין חוסיני התערב.

עליזה לביא: אז הנה, בבקשה, פתרנו את הבעיה והנה יש לנו סיבה למחדל הנוראי הזה, שחברת החשמל אומרת שהיא - - -

אחמד טיבי: הודעה על כך תצא מלשכת ראש הממשלה.

עליזה לביא: אתה יודע, אבל במקרה הזה אין פה הבדל בין ערבים ויהודים וכולם לא מקבלים את החשמל ולכולם המדינה לא נערכה בזמן, כולל חברת חשמל שטוענת שאי אפשר להיערך, ואנחנו כאן בדיוק בשביל זה, כדי ללמד אותם איך אפשר כן לבוא ולהיערך.

עליזה לביא: ואם צריך ועדת חקירה - - -

יעקב פרי: במקרה הזו חג' אמין חוסיני כן אשם.

יעקב פרי: במקרה של הסופה, חג' אמין כן אשם.

עליזה לביא: אז אם חבר הכנסת פרי בא ואומר את זה, מי אנחנו שנבוא ונתווכח.

אחמד טיבי: עקבתם גם אחרי חג' אמין חוסיני בדיעבד?

עליזה לביא: חבר טלפוני.

עליזה לביא: אני שמעתי את הדברים קשב רב, אבל אני כן חושבת אדוני, שראוי שתבואו ותמפו בדיוק מי האנשים שכרגע לא מקבלים חשמל ותראו איך אתם יכולים לבוא ולסייע.

עליזה לביא: סוג של תרומה לקהילה, גם אם אתם לא מחויבים בזה.

עליזה לביא: יש אנשים שהם נכים, יש אנשים שלא מבינים את כל היכולות הטכנולוגיות שאולי אפשר לבוא ולפנות אליכם.

עליזה לביא: אנחנו פה גם בשבילם.

עליזה לביא: זה לא יכול להיות שארבעה ימים אין מענה ואין פתרון הומאני.

עליזה לביא: אני מדברת איתך על הומאני.

עליזה לביא: אני מדברת איתך על להיות נדיב.

<עופר בלוך: יומיים.

עליזה לביא: למה יומיים?

<עופר בלוך: זה היה יומיים.

עליזה לביא: למה יומיים?

עליזה לביא: אני תושבת העיר נתניה ולהורי לא היה חשמל הרבה מאד שעות.

עליזה לביא: אני מכירה אנשים גם פה בירושלים, כולל פניות שקיבלנו מניצולי שואה, כולל הסבתא של העוזרת שלי ששעות לא היה לה חשמל.

עליזה לביא: אתה רוצה מקרה פרטני, אני אתן לך, אני אעביר לך.

עליזה לביא: זה לא שקראנו על המקרים בעיתון, אנחנו חווים אותם.

עליזה לביא: אז אפשר לבוא, אפשר למפות.

עליזה לביא: יש שירותי רווחה בערים, תפעילו את המוח היצירתי שלכם.

עליזה לביא: גם אם אתה לא יודע איך להיערך, בזמן אמת תדע להיערך.

עליזה לביא: תהיה נדיב ותראה איך אתה מסייע לאנשים קשישים, לאנשים עם תינוקות.

עליזה לביא: יש פתרונות.

עליזה לביא: צריך ללמוד מהעבר ואם אתה לא יודע איך לעשות את זה, אז אנחנו נלמד אותך איך לעשות את זה.

קארין אלהרר: לפני שניתן ליתר חברי הכנסת, ויש פה רשימה מכובדת, אני רוצה התייחסות של משרד האנרגיה.

<יהודה ניב: יהודה ניב, מנהל מינהל החשמל, משרד התשתיות הלאומיות, האנרגיה והמים.

<יהודה ניב: הנושא הכללי פה הוא לא, ונכון שכולם מדברים על מה היה אתמול ומה היה שלשום, אבל הנושא הכללי פה הוא הנושא של דו"ח המבקר על היערכות המשק לחירום, ובדגש על מערכת ההולכה והחלוקה.

קארין אלהרר: יהודה, אני רק אבקש, מכיוון שבאמת זמננו קצוב, אם אפשר להתייחס בעיקר לנושא של ההטמנה, לנושא של התכלול ב ין משרד החקלאות לחברת החשמל בנוגע לכריתה וגזמת עצים.

קארין אלהרר: נתחיל מהטמנה.

קארין אלהרר: הבנתי ואמרו כאן נציגי חברת החשמל – העברנו תחשיב.

קארין אלהרר: מה קורה עם זה.

<יהודה ניב: הערכות לגבי הטמנה כלל ארצית, ואני לא מדברת על מערכת ההולכה, אני מדבר רק על מערכת החלוקה, לא על קווי ה-400 ועל קווי ה-161 שזה עלויות שהן בלתי נסבלות, אלא קווי המתח הגבוה והמתח הנמוך.

<יהודה ניב: הערכה כלל ארצית של הרשת הותיקה עומדת על בערך 30 מיליארד שקלים.

<יהודה ניב: צריך להבין שבתעריף החשמל יש חוסר של כמיליארד שקלים לשנה רק במרכיב של הולכה וחלוקה.

<יהודה ניב: תעריף ההולכה והחלוקה נקבע בשנת 2002 על ידי רשות החשמל ואני מחזיק פה את הנייר של רשות החשמל מאותה תקופה ובדברי ההסבר כתוב: מקטע ההולכה, בחינת מערכת ההולכה לאורך זמן, נמצא כי נתוני הנכסים הפעילים בשנת 2000, דו"חות מתואמים ל-31 בדצמבר 1999 ו-31 בדצמבר 2000, מהווים בסיס נאות להערכת הנכסים המוכרים במקטע זה.

<יהודה ניב: המשפט הזה חוזר גם לגבי מערכת החלוקה במתח גבוה וגם לגבי מערכת החלוקה במקטע חלוקה במתח נמוך.

<יהודה ניב: בדיוק אותם מילים.

<יהודה ניב: הדו"חות הכספיים של חברת החשמל מהווים בסיס ראוי לקביעת התעריף.

<יהודה ניב: התעריף נקבע בשנת 2002.

<יהודה ניב: שלוש שנים אחר כך חברת KPMG, שהובאה על ידי האוצר כדי לבחון רפורמה במשק החשמל, כותבת את הדברים האלה: The difference in ...

קארין אלהרר: לא, אבל יהודה - - -

חיים ילין: יהודה, אתה חושב שזה מעניין את מי שלא חשמל, מה שאתה אומר עכשיו?

<יהודה ניב: אני חושב שאנחנו מדברים על הרבה כסף.

חיים ילין: לא, באמת, אני אומר לך.

חיים ילין: אתה מדבר על שנת 2002.

<יהודה ניב: אנחנו מדברים על הרבה כסף.

חיים ילין: יש בג"ץ חצי טריליון שקלים.

חיים ילין: תאמין לי, הם יכולים לעשות מה שהם רוצים עם זה.

<יהודה ניב: אומרת חברת KPMG בשנת 2005 שיש חור בתעריף החשמל, שבין 1.5 מיליארד שקלים ל-3.4 מיליארד שקלים.

<יהודה ניב: ב-2005.

<יהודה ניב: החור הזה נמשך - - -

קארין אלהרר: רגע, מה הטענה?

קארין אלהרר: אני מנסה להבין.

<יהודה ניב: שרשות החשמל לא נותנת כסף.

קארין אלהרר: יש גם יח"פים שיכולים לעזור אם חברת החשמל לא מסתדרת.

<יהודה ניב: המשמעות של זה זה שחברת חשמל לא מקבלת בתעריף את האפשרות להשקיע לא במערכות ההולכה והחלוקה ולא במערכות הייצור, לא בשום דבר, ואחר כך אומרים רגע, איפה אנחנו נמצאים.

<יהודה ניב: זה מאד מפתיע.

<יהודה ניב: מלמד אותי מר ורטיקובסי, ביולי 2013 שהמשרד שלו בוחן את נושא תעריפי החשמל ברשות החשמל, ואני לא ראיתי דו"ח עד היום, אז זה לפחות יותר משנתיים.

<יהודה ניב: ומערכת ה - - -

קארין אלהרר: מר ניב, תשמע, באמת אין לנו עוד הרבה זמן ואני רוצה לתת לעוד דוברים.

קארין אלהרר: אני אשמח רק שתתייחס לשאלה.

קארין אלהרר: אתה אומר שזה יקר מדי?

קארין אלהרר: זו התשובה?

<יהודה ניב: זה יקר מאד.

קארין אלהרר: וזה לא יהיה?

<יהודה ניב: זה יקר מאד ו - - -

קארין אלהרר: מר ניב, זה לא יהיה?

קארין אלהרר: זו השאלה.

<יהודה ניב: ככל שלא ייקבע, לפני התחלת הפעולה, שיש כסף לבצע את זה, אי אפשר יהיה לבצע את זה.

<יהודה ניב: אי אפשר להתחיל – תלכו, תעשו ואחר כך נבחן האם חשבנו לעשות את זה או האם נוכל לעשות את זה.

קארין אלהרר: מאיפה אמור להגיע הכסף, להבנתך?

<יהודה ניב: הכסף אמור להגיע אחת מהשתיים – או מהתעריף או מהתקציב.

<יהודה ניב: משק החשמל הוא משק סגור והכסף אמור להגיע מהתעריף, אבל בתעריף התהליך הוא כזה: קודם תבנו, קודם תעשו ואחר כך אנחנו נשאל האם היינו צריכים את זה בכלל.

קארין אלהרר: אוקיי, בסדר גמור.

חיים ילין: גם המים זה משק סגור ותראה מה קרה, מ-2.5 שקלים שמשלם בן אדם, הוא משלם היום כמה?

חיים ילין: אתה יודע את זה יפה מאד.

חיים ילין: בסדר?

<יהודה ניב: אני משלם כמו כל אזרח.

חיים ילין: אתה אזרח, גם אני אזרח, כולנו משלמים את אותו מחיר בסופו של דבר.

חיים ילין: השאלה מה צריך לעשות.

חיים ילין: מעבר לזה, הדבר הכי קל זה תמיד להפיל את המיסים ותמיד להעלות את מחיר החשמל.

חיים ילין: השאלה מה צריכים לעשות.

חיים ילין: מי שבחר להיות שר, הוא לקח אחריות.

חיים ילין: הוא אין לו ניגוד אינטרסים, דרך אגב.

חיים ילין: זה המקום היחידי שאין ניגוד אינטרסים גם אם הוא צורך חשמל.

<יהודה ניב: כוונת השר, כפי שאתה יודע מהישיבה הקודמת מאתמול שנכחת בה, היא לאחד את כל גורמי החשמל בממשלת ישראל, תחת ממשלת ישראל כגוף אחד, כדי שהאחריות תבוא ביחד עם הסמכות ולא שהאחריות תהיה במקום אחד והסמכות תהיה במקום אחר.

קארין אלהרר: אנחנו מצפים לזה בכיליון עיניים.

חיים ילין: 19 שנה לקח, עוד 19 שנה.

חיים ילין: זה מה שיקרה.

<תמיר שניידרמן: ובנוסף לזה, רק להשלים, בנוסף לזה מהרגע שהשר נכנס לתפקיד הוא קיבל החלטות חשובות, שאחת מהן לא רק איחוד מינהל החשמל עם רשות החשמל, גם להעביר את רשות הכוח מחברת חשמל לרשות החדשה.

<תמיר שניידרמן: זה דו"ח מבקר המדינה משנת 2007 שהעיר על זה והשר הנוכחי קיבל את ההחלטה להכניס את רשות הכוח ברשות החדשה.

קארין אלהרר: אוקיי, אנחנו נבחן את הנושא בהרחבה.

<תמיר שניידרמן: עכשיו לגבי כריתת העצים.

<תמיר שניידרמן: אני לא מחפש אשמים, אני רק אומר שהמשרד, ביחד עם חברת חשמל, ביחד עם פקיד היערות ואני אישית פניתי לסגן ראש המל"ל לנושא ביטחון פנים ועורף, להוביל את עבודת המטה הזה.

<תמיר שניידרמן: אני מקווה שמהישיבה הזאת נצא עם האישורים לכריתת עצים.

<תמיר שניידרמן: כי עד עכשיו לא קיבלנו אישור.

קארין אלהרר: לא, זה הדבר הכי מזלזל שנאמר בישיבה היום.

קארין אלהרר: כי זה לא משהו שדיברו עליו אתמול בבוקר.

קארין אלהרר: דיברו על זה שנים.

קארין אלהרר: איפה הייתם?

<תמיר שניידרמן: אנחנו שנתיים מובילים עבודת מטה בנושא הזה.

<תמיר שניידרמן: ישיבות.

<תמיר שניידרמן: פגישות.

<תמיר שניידרמן: סיורים.

קארין אלהרר: כמה ישיבות נערכו?

<תמיר שניידרמן: העברת חומרים לפקיד היערות.

קארין אלהרר: כמה ישיבות נערכו?

<תמיר שניידרמן: אני לא יודע לספור את זה?

קארין אלהרר: במספרים – בודדים, עשרות?

קארין אלהרר: 100?

קארין אלהרר: כמה?

<תמיר שניידרמן: בערך 10.

קארין אלהרר: 10 ישיבות בשנתיים.

קארין אלהרר: תתביישו.

חיים ילין: יש לכם מיפוי.

חיים ילין: בכל ועדה מחוזית יש מיפוי של עצים, הם חייבים את זה.

חיים ילין: אף אחד לא יכול להרחיב עיר או לבנות בלי לתת את התב"ע של העצים.

חיים ילין: אז מה אתם צריכים?

חיים ילין: זה סטטוטורי, או שכולם עוברים על החוק.

קארין אלהרר: יושב כאן אדם שמבין דבר או שניים.

חיים ילין: לא האשימו אותך עדיין בסופה?

<דני רופ: גם אותי.

קארין אלהרר: תכלס זה אתה.

<דני רופ: לסופה נקרא מוחמד ונאשים אותה ונגמר הסיפור.

קארין אלהרר: דני רופ, בבקשה.

אחמד טיבי: לך על אמין, דני.

<דני רופ: אמין יותר טוב?

<דני רופ: אוקיי.

<דני רופ: קודם כל אני רוצה להגיד דבר אחד.

<דני רופ: היינו כאן בדיונים בנושאים אחרים בוועדה הזאת בנושא זיהומים בבתי החולים ויש פה שני היבטים.

<דני רופ: יש את הסיפור של המאקרו ויש את המיקרו.

<דני רופ: אני לא נכנס לעניינים פוליטיים ולמאבקים בין משרדים, זה לא תפקידי.

<דני רופ: קודם כל אני מודה לך שלא שמת אותי בסוף, כי במהדורה תמיד אני ממש בסוף.

<דני רופ: אז זה שאני באמצע זה כבר עושה לי טוב.

קארין אלהרר: פה משדרגים אותך.

<דני רופ: במאקרו זה הסיפור של הטמנה של החשמל, שהלוואי שנהיה מדינה נאורה וזה מה שיהיה.

<דני רופ: זה ימנע 90% מהבעיות.

<דני רופ: במאקרו זה מי גוזם עצים.

<דני רופ: אני לא מדברת על הדברים האלה.

<דני רופ: אני מדבר על המיקרו, ובמיקרו הדברים האלה יקרו כל הזמן.

<דני רופ: כמה שנשב פה ונדבר, אני מתערב אתכם שבסערה הבאה יקרה בדיוק אותו דבר, ותיכף אני אעשה השוואה גם לעולם.

<דני רופ: גם אצלי בכל השכונה, ברמת השרון ובהרצלייה, לא היה חשמל 48 שעות.

<דני רופ: משום מה רק הבית שלי, בדו משפחתי שלי היה חשמל בכל השכונה.

<דני רופ: אין לי קשר לחברת החשמל.

<דני רופ: אין לי פרוטקציה בחברת החשמל, שלא יאשימו אותי.

<דני רופ: אני ארחתי את כל השכנים אצלנו בבית.

<דני רופ: זה דבר ראשון.

<דני רופ: המוקד זה דבר נורא מעצבן, כשאתה מתקשר ל-103, אבל שוב, כשיש עומס של עשרות ומאות אלפים, מוקד נופל.

<דני רופ: אני רגע רוצה להתייחס לסערה הספציפית הזאת.

<דני רופ: זה לא הוריקן.

<דני רופ: מישהו פה אמר הוריקן וכאלה מילים.

<דני רופ: הסערה שהייתה ביום ראשון למשך חצי שעה, היא דרגה אחת פחות מטורנדו.

<דני רופ: טורנדו, בניגוד להוריקן, זה סערה שיכולה לבוא במפתיע, לרדת מענן סערה שנקרא קומולונימבוס, שהוא ענן שמייצר רעמים וברקים.

<דני רופ: בניגוד למה שלמדנו בבית ספר ובגן, ברקים ורעמים לא נוצרים מהתנגשות של שני עננים, זאת אגדה שאני הולך לגננות וכל פעם אומר להן – תפסיקו עם זה.

<דני רופ: זה ענן ענק שהבסיס שלו 200 מטר, הפסגה שלו 10 קילומטר.

<דני רופ: מפיל מטוסים, עושה צרות, ברד בגודל כזה בתוך הענן הזה וכשהוא מגיע יכולים לקרות כל מיני דברים.

<דני רופ: מתחת לענן הזה גם יש טורדנו.

<דני רופ: לא הגענו לזה, כי אין לנו פה מספיק ים ואין לנו מספיק משטחים כמו בארצות הברית.

<דני רופ: זה נקרא מיקרוברסט.

<דני רופ: מיקרוברסט זו התפרצות פתאומית מתוך ענן הקומולונימבוס, שעושה כמה דברים.

<דני רופ: אחד זה רוחות מתחת לענן, של מעל 100 קמ"ש בפתאומיות, בשנייה אחת.

<דני רופ: רוחות מעל 100 קמ"ש מפילות לא רק עצים, הן מפילות מנופים, מפילות קרים.

<דני רופ: דבר שני שהיא עושה, זה ברד בגודל של תפוח.

<דני רופ: ראיתם את החורים במכוניות.

קארין אלהרר: כן.

<דני רופ: דבר שלישי שהיא עושה זה כמות גשם של 228 מ"מ בשעה.

<דני רופ: זה 19 מ"מ בחמש דקות.

<דני רופ: למזלנו לא היו הרבה אירועים כאלה, אז היינו יכולים לראות גם הצפות.

<דני רופ: ביום שישי בתחזית חדשות 10, אני לא הייתי בארץ, אני חייב פה גילוי נאות, אני הייתי במדינה הרבה יותר מתקדמת, באוגנדה ובאתיופיה.

<דני רופ: הייתי שם בחוויה ענקית והייתי בטוח שאני חוזר לפה לקדמה, ונפלתי לאין חשמל, אין אינטרנט, אין סלולר, אין שום דבר.

חיים ילין: עשו לך קבלת פנים כמו באוגדנה.

<דני רופ: כן, באוגנדה היו חוויות, אבל לא משנה.

<דני רופ: התחזית של חדשות 10 הייתה ביום שישי: מערכת גשם כבדה מאד וממושכת תפקוד את אזורנו.

<דני רופ: היא יכולה לספק תופעות מזג אוויר קיצוניות ואף הרסניות באופן נקודתי.

<דני רופ: את זה כתב הקולגה שלי, ליאור גיל ביום שישי, בתחזית שגם שודרה וגם הופצה.

<דני רופ: לחברת החשמל יש חזאים שלהם.

<דני רופ: יותר מזה.

<דני רופ: הם לוקחים את זה עוד יותר לחומרה ויש להם, כמו שאני מבין, שני מרכזי חיזוי שונים – פרטי וממשלתי – שמהם הם ניזונים.

<דני רופ: בתחזית מזג האוויר גם יכולות להיות טעויות.

<דני רופ: יכול להיות שאמרו שזה יהיה בצהריים וזה היה בבוקר.

<דני רופ: אירוע מהסוג הזה מאד קשה לחזות במדויק ולהגיד שתהיה סערה כזאת קיצונית.

<דני רופ: שום מדינה, ותיכף אני אדבר על העתיד בכלל ועל מה צפוי לנו ולמה צריך להיערך.

<דני רופ: אני הייתי בארצות הברית בבלק האוט הגדול, אני לא יודע מתי, לפני 10 שנים, לא כתוצאה ממזג אוויר והייתי בארצות הברית באחת הסערות.

<דני רופ: גם אם הסערה הזאת שהייתה לנו, שהיא סערה קטנה בקנה מידה אמריקאי או אירופאי, אבל עדיין היא עוצמתית ביותר, הייתה פוקדת את המדינה הנאורה ארצות הברית או המדינה הנאורה גרמניה, או איטליה, היו הפסקות חשמל ואנשים היו נשארים ימים בלי חשמל.

<דני רופ: אני הייתי בארצות הברית, בניין בניו ג'רזי, סערה עוצמתית יותר ממה שהייתה לנו.

<דני רופ: אנחנו לא באותן פרופורציות.

<דני רופ: אבל אתה אומר רגע, הם לא רגילים בארצות הברית לסערות?

<דני רופ: הם לא נערכו?

<דני רופ: הם לא גזמו עצים?

<דני רופ: ומה קרה?

<דני רופ: בניין עם 50 קומות, 72 שעות בלי חשמל ושם משום מה השירותים גם לא עובדים כשאין חשמל, אין לי מושג איך זה קשור, שום דבר לא עבד.

<דני רופ: בגלל המשאבות.

<דני רופ: וחבר שלי שם אומר לי אתה לא מאמין, אני בניו ג'רזי, שלושה ימים אין לי חשמל.

<דני רופ: אמרתי לו איך זה יכול להיות?

<דני רופ: אתה באמריקה.

<דני רופ: אתה לא באוגנדה או במדינות כאלה.

<דני רופ: ככה שגם בפעם הבאה שתהיה סערה כזאת, ויכול להיות שחברת החשמל צריכה להיערך יותר בזמן ואני רוצה להגיד דבר אחד, החורף מתחיל ב-21 בדצמבר.

<דני רופ: תופעות מזג האוויר הקיצוניות הן דווקא באוקטובר-נובמבר, כי הים חם, היבשה חמה, מגיע אוויר קר מלמעלה, האטמוספרה מתפוצצת.

<דני רופ: צריך להיערך כמה שאפשר – חודש חודשיים קודם – מבחינת גזימת עצים, מבחינת זה.

<דני רופ: לא לחכות לחורף.

<דני רופ: צריך להיות מוכנים באמצע ספטמבר, צריך להיות מוכנים עם כל מה שאפשר, כי באוקטובר יכולה לבוא סערה והיו מקרים שהיו גם בתחילת אוקטובר.

<דני רופ: בפעם הבאה זה יכול להיות גם טורנדו, ולמה אני אומר פעם הבאה, כי אין תחזיות מעבר לארבעה ימים.

<דני רופ: כל האינטרנט שאתם רואים, תחזיות לשבוע, האינטרנט פרוץ להכל.

<דני רופ: היום אתה יכול להיות חזאי ואתה יכול להיות חזאי, לפתוח אתר, לתת תחזיות וכולם יאמינו לך.

<דני רופ: יש אתר מזג אוויר שנקרא - Israel Weather.co.il שמנוהל על ידי, תסלחו לי, אני לא רוצה להשמיץ, נהג מונית.

<דני רופ: אבל הוא חזאי, כי באינטרנט מותר לכתוב הכל.

<דני רופ: והרבה אנשים לוקחים את התחזית לפי זה.

<דני רופ: והוא גם טוב, הוא לא רע בכלל, אבל הוא לא מקצועי.

<דני רופ: זה כמו שמחר אני אהיה אינסטלאטור כי אני חובב.

<דני רופ: ומזג אוויר יכול להיות מצחיק ומשעשע וזה מה שאני אוהב לעשות, אבל לפעמים הוא יכול להיות גם גובה חיי אדם וגורם לסבל למאות אלפי משפחות בישראל.

<דני רופ: מזג האוויר, בגלל ההתחממות הגלובלית ותופעות משונות, הולך להחמיר ולהקצין ואנחנו אומרים את זה מסוף שנות ה-90 בכל כתבה שעשיתי.

<דני רופ: אנחנו לא רגילים במדינת ישראל לכאלה דברים.

<דני רופ: איך זה יכול להיות, אין חשמל, מה הולך פה?

<דני רופ: אני לא מדבר על רעידות אדמה, זה לא תחום שלי ואלוהים ישמור.

<דני רופ: מזג האוויר ילך ויקצין.

<דני רופ: זה לא אומר שאם כדור הארץ מתחמם, יהיה פה יותר קר.

<דני רופ: תהיה או בצורת מטורפת וכשתגיע סערה היא תהיה הרבה יותר עוצמתית.

<דני רופ: בשנת 2013 ידענו שיהיה שלג, לא האמנו שב-11 בדצמבר יכול להיות חצי מטר שלג בירושלים.

<דני רופ: אתם לא קיבלתם תחזיות וגם אנחנו לא הוצאנו תחזיות כאלה.

<דני רופ: זה הפתיע את כולם.

<דני רופ: ו-11 בדצמבר זה עוד לא חורף.

<דני רופ: זה סתם.

<דני רופ: אז צריך להיערך לזה שמזג אוויר ותופעות אקלימיות הולכות להיות מוחמרות מדי שנה, ככל שכדור הארץ יתחמם ויהיו פה אסונות, לצערי אסונות טבע, שאנחנו לא מורגלים בהן וצריך להיערך ברמה הלאומית, כי במיקרו, גם אם נערך וגם אם נעשה, אני מבטיח לכם שבסערה הבאה, בסופת השלגים, ואני ראיתי במו עיני בשנת 2013 בשלג הגדול, את עובדי חברת החשמל.

<דני רופ: בארצות הברית, דרך אגב, לא יוצאים לתקן את החשמל עד שהסערה לא נגמרת.

<דני רופ: הם נשארים.

<דני רופ: פה במדינה שלנו, נכון שיש ביקורות ונכון שאפשר לשפר ונכון שתמיד אפשר, אני לא הסנגור של חברת החשמל, אבל אני ראיתי אותם במו עיני בירושלים, על עמודי חשמל, באמצע סופת השלגים, קופאים מקור ומנסים לסדר את הבעיה.

<דני רופ: והתשתיות פה הן לא מי יודע מה.

<דני רופ: אנחנו לא מדינה בת 300 שנה.

<דני רופ: אנחנו כולה מדינה צעירה.

<דני רופ: אז תמיד אפשר לשפר את מוקד 103 ולהיערך יותר בזמן ולגזום עצים ולהסיק מסקנות - - -

קארין אלהרר: ולא לקיים שביתות עובדים.

<דני רופ: זה כבר לא בתחומי.

<דני רופ: אני מתרחק משביתות עובדים ומהדברים האלה.

<דני רופ: אני מדבר על תופעות הטבע שהולכות להיות יותר חמורות משנה לשנה, אצלנו ובכל העולם, וקיצוניות יותר ואנחנו צריכים להיערך.

<דני רופ: להבין שגם בישראל יכולה להיות פתאום סופת טורנדו, כי מה שקרה ביום ראשון, ואני משפץ עכשיו דירה שאני עובר אליה ביום שישי בקומה 17 – הוצפה במים.

<דני רופ: בעל הבית שלי נשבע שבחיים מימי חייו הוא לא ראה כזאת תופעה.

<דני רופ: זה נכנס דרך החורים של האוורור של מסילות האלומיניום.

<דני רופ: הבית הוצף.

<דני רופ: הוא אומר בחיים זה לא קרה.

<דני רופ: השיפוצניק אמר לו תשמע, הכל עף מסביב, כמו ההוריקן שלך.

<דני רופ: הסברתי לו שזה טורנדו.

<דני רופ: זה תופעה קיצונית ביותר, מה שהיה פה.

<דני רופ: היא נחוותה כמעט במלואה על ידינו במקרה, בפוקס.

<דני רופ: אין תחזיות אמינות מעבר לארבעה ימים.

<דני רופ: אין תחזיות לעונה.

<דני רופ: זה שטויות.

<דני רופ: אפשר לתת הערכות.

<דני רופ: הנה, אמרו שיהיה סתיו גשום מאד, בינתיים אנחנו כבר באוקטובר ולא היה.

<דני רופ: צריך להיערך אבל צריך גם לקחת בחשבון שגם במדינות נאורות לא להפיל הכל על חברת החשמל.

<דני רופ: תמיד יש מה לעשות.

קארין אלהרר: אין כוונה כזאת.

<דני רופ: זה יקרה שוב.

<דני רופ: אין מה לעשות.

<דני רופ: בתופעות כאלה גם מדינות נאורות יפלו.

קארין אלהרר: תודה רבה.

קארין אלהרר: חבר הכנסת טיבי, בבקשה.

אחמד טיבי: תודה גברתי.

אחמד טיבי: מה שעולה כאן מהדיון, הוא אלף שמבקר המדינה התריע והיה דו"ח ולא הייתה הפקת לקחים עד לרגע זה.

אחמד טיבי: מבקר המדינה גם שמענו, אמר שעד לרגע זה הוא לא קיבל דו"ח תיקונים.

קארין אלהרר: תיקון ליקויים.

אחמד טיבי: דו"ח תיקון ליקויים.

אחמד טיבי: זה חמור.

אחמד טיבי: מול מה שאנחנו עוברים כיום, נשאלת השאלה למה.

אחמד טיבי: למה לא הייתה הפקת לקחים.

אחמד טיבי: מדי כמה שנים אנחנו עוברים את החוויה הנוראה הזאת, של סופה, של הפסקות חשמל.

אחמד טיבי: זאת לא הייתה הפעם הראשונה, והחורף הזה הוא בעייתי.

אחמד טיבי: הוא חוזר פעם אחת כל שנה.

אחמד טיבי: זה בעייתי, אבל זה צפוי.

אחמד טיבי: אפשר לצפות מראש את החזרה של החורף הארור הזה ולהפיק לקחים, להתכונן.

אחמד טיבי: מוכנות, נכונות.

אחמד טיבי: וזה לא קורה וחבל.

אחמד טיבי: אני שומע על סיפורים אישיים, פרטניים.

אחמד טיבי: על חולה שמחובר למכשיר הנשמה, על ילדים המחוברים למכשירים רפואיים.

אחמד טיבי: על משפחות שהאוכל התקלקל במקרר.

אחמד טיבי: בטייבה שני מחשבים ומכונת צילום הלכו, נפגעו.

אחמד טיבי: אני בטוח שזה קורה כמעט בכל בית, בכל משרד.

אחמד טיבי: לאחרונה, בתקשורת, אני שומע הרבה על המצוקה ועל הסבל בהפסקות החשמל ברעננה ובהרצלייה.

אחמד טיבי: שמעתם שם של יישובים אחרים?

אחמד טיבי: אני לא.

אחמד טיבי: אז לידיעת הציבור והתקשורת – טייבה, טירה, קלנסואה, זמר, כפר קאסם, ג'לג'וליה, אום אל פאחם, וואדי ערה, נתניה - - -

חיים ילין: כוכב יאיר.

אחמד טיבי: הכל.

אחמד טיבי: כל אלה, כל אזור השרון קרס ונפגע, והסבל הוא כלל ציבורי.

אחמד טיבי: הייתה הצעה גם להטמנת קווי החשמל באדמה.

אחמד טיבי: נדמה לי שחברת החשמל אומרת שזה עולה 100 מיליארד שקלים.

אחמד טיבי: המון כסף.

קארין אלהרר: 100 מיליארד?

אחמד טיבי: כן.

אחמד טיבי: כן.

קארין אלהרר: שמענו פה מיהודה ניב 30 מיליארד שקלים.

<יהודה ניב: 30 מיליארד.

אחמד טיבי: יש הצהרה של אחד הקולגות שלך - - -

חיים ילין: כביש 6 עובר בכל היישובים האלה שהוא אומר.

חיים ילין: כבר עושים כביש ועושים תשתיות, כבר חופרים.

חיים ילין: במקום לבוא ולהטמין באותו רגע את החשמל שם, היו פותרים את הבעיה.

קארין אלהרר: אני מנסה להבין מאיפה המרווח הזה.

קארין אלהרר: מה קרה לדלתא?

אחמד טיבי: בגלובס יש הצהרה של חברת החשמל על 100 מיליארד.

קארין אלהרר: שנייה, זה חשוב.

<עופר בלוך: אנחנו מערבבים בין רשתות של מתח עליון, שהעלויות שם הן אדירות, לבין תשתיות של מתח נמוך ומתח גבוה בתוך הערים.

<עופר בלוך: זה שתי עלויות שונות.

<יהודה ניב: אני דיברתי רק על רשת החלוקה, לא על רשת ההולכה.

<יהודה ניב: אף אחד בעולם לא מטמין את רשת ההולכה.

אחמד טיבי: אתה מדבר ש-30 מיליארד זה מתח נמוך ו-100 מיליארד זה גם - - -

קארין אלהרר: זה הכל.

אחמד טיבי: אוקיי.

אחמד טיבי: עכשיו, עוד נקודה שאני אנצל את העובדה שכולנו סובלים ברגע זה.

אחמד טיבי: אגב, ביישוב שלי, טייבה, כבר יומיים פלוס אין חשמל.

אחמד טיבי: אתמול, כמו שאמר עורך הדין סעדי, היינו שם.

אחמד טיבי: אספקת החשמל חזרה לכמה שעות ואז שוב הפסיקה.

אחמד טיבי: אני התקשרתי לבכיר בחברת החשמל, הוא אמר אוטוטו, אבל אוטוטו לקח הרבה זמן.

אחמד טיבי: אני רוצה לומר משהו לא פופולארי.

אחמד טיבי: אני חושב שעובד חברת החשמל עצמו, שיוצא גם בסופת שלג ועושה עבודה, עושה עבודה מסורה.

אחמד טיבי: ולכן ההתקפה והביקורת היא לא על העובד עצמו, שצריך להעריך את מה שהוא עושה במזג אוויר כזה, אלא העובדה שאין הפקת לקחים ומסקנות.

אחמד טיבי: אנחנו כבר כמה ימים בסופה הזאת וכולנו עוסקים בסבל הנורא – והוא סבל אמיתי של הציבור – גברתי יושבת הראש, בגלל שאין חשמל.

אחמד טיבי: אני רוצה להזכיר לצופים שיש עוד חלק במדינת ישראל שאין לו חשמל בכלל, במשך כל ימות השנה.

אחמד טיבי: קוראים להם הכפרים הלא מוכרים.

אחמד טיבי: מישהו שלח לי עכשיו הודעה מוואדי נעאם.

אחמד טיבי: הוא אומר לי מעניין, אף אחד לא זוכר איתנו משך כל ימות השנה.

אחמד טיבי: לנו אין חשמל וגם אין מים.

אחמד טיבי: ולכן כדאי גם בימים הקשים האלה לזכור שיש אנשים אחרים, שאין להם את זכות היסוד האלמנטארית, הפשוטה הזאת, שנראית כמובן מאליו לתושבים אחרים ואזרחים אחרים והם חיים ללא חשמל משך כל ימות השנה.

אחמד טיבי: תודה גברתי.

קארין אלהרר: תודה רבה.

קארין אלהרר: אני אבקש לשמוע את חבר הכנסת אייל בן ראובן.

איל בן ראובן: בוקר טוב.

איל בן ראובן: תראו, אנחנו עוסקים פה בתוצאות בסופו של דבר.

איל בן ראובן: אני מוכרח להגיד שהדברים של-.

איל בן ראובן: חיים?

חיים ילין: לא, אני אומר להם שהם כל הזמן במלחמות, שירגיעו קצת.

אחמד טיבי: ואתה אומר את זה לאלוף בצבא.

חיים ילין: הוא הרגיע מזמן.

חיים ילין: תאמין לי.

חיים ילין: הוא מאחורי כל הזמן.

איל בן ראובן: מהדברים שאמר פה דני רופ, אני בהחלט למדתי כמה דברים חדשים וזה חשוב.

איל בן ראובן: תראו, אם היה מדובר פה על כך שהסופה הזאת היא מה שתיארת לנו פה, אז אוקיי.

איל בן ראובן: אז אפשר להבין ולקבל.

איל בן ראובן: אבל כאשר אנחנו מסתכלים על התמונה לאורך שנים ואנחנו מחברים פה איזה שהוא רצף של שנה אחר שנה וכל פעם מחדש, ולא בסופות כמעט טורנדו, אלא - - -

<דני רופ: הייתה גם סופת שלגים בשנת 2013.

איל בן ראובן: זה גם, כן, כן.

איל בן ראובן: אבל אנחנו בסך הכל חווים פה איזו שהיא מערכת של תקלות חוזרות.

איל בן ראובן: כשאנחנו לוקחים איתן ביחד את הסוגיות של שביתות כאלה ואחרות, אני אגיד לך עופר, רק השבוע ביקרנו עם קארין באיזה שהוא אתר חשמל פרטי לצורך העניין.

איל בן ראובן: שמענו שם איזה מאבקים מתנהלים בינם לבין חברת החשמל על העניין מבחינת חברת החשמל, אם אני מבין את זה נכון – שמירת המונופול של הכוח הזה, האדיר הזה, שנקרא חברת חשמל, ובסופו של דבר, אני מוכרח להגיד ואני חושב שאני מייצג פה את תחושת האזרחים, התוצאות הן תוצאות לא מספקות.

איל בן ראובן: אני אתן לכם דוגמא עוד פעם, מהמרחב שאני גדלתי בו.

איל בן ראובן: תאר לך שאני הייתי לוקח ואומר שהאויב כזה שאני לא חזיתי את עוצמת מה שהולך ליפול עלי מבחינת חימושים וכאלה ואחרים.

איל בן ראובן: האם זה נותן לי איזו שהיא הנחה ברמת מה שאני נתתי לאזרחים מבחינת ההגנה על האזרחים?

איל בן ראובן: התשובה היא לא.

איל בן ראובן: התשובה היא לא, בשום אופן, ולאחר מכן, כשקורה דבר כזה, אז עושים ועדת וינוגרד ובודקים.

איל בן ראובן: קודם כל ללמוד מה קרה פה.

איל בן ראובן: תראו, אנחנו פה לא ועדת חקירה.

איל בן ראובן: אני למשל לא הייתי בהתחלה, אני לא יודע אם דובר על כך, אני מאד אשמח לדעת שחברת החשמל, אבל לדעתי זה לא מספיק, מתבצע או בוצע כבר תחקיר עומק לשאלה מה קרה פה.

איל בן ראובן: עכשיו, למה אני אומר זה לא מספיק חברת החשמל?

איל בן ראובן: כי אנחנו שומעים פה שיש פה עוד גופים.

איל בן ראובן: אני כמעט התחלתי לצחוק.

איל בן ראובן: תראו, סוגית העצים הפכה להיות לפה העניין של חיתוך העצים או גיזום העצים.

איל בן ראובן: רבותי, זה כיסוי לבעיית עומק בחברה ככל הנראה, עם הרבה מאד בעיות כבדות שנמצאות בתוכה.

איל בן ראובן: ולכן אני חושב, אנחנו צריכים לדרוש א' לראות תחקיר; ב', אני חושב שכדאי, גם עם הדברים של דני ואני לא מדבר פה כרגע בשביל למצוא ראשים, אני הייתי ממליץ על ועדת חקירה שתיקח את מה שקרה פה לצורך העניין ותביא לנו איזו שהיא תוצאה אמיתית, עם הסתכלות לעתיד, באשר לאיך מתארגנים ונערכים.

איל בן ראובן: ומה שאמר פה דני, אם הבנתי נכון, יהיו עוד אירועים כאלה ויותר קשים.

<דני רופ: לא רק זה.

<דני רופ: יהיו אירועים כאלה, ואני לגמרי בדעתך שצריך, עוד פעם - - -

איל בן ראובן: וצריך להיערך אליהם.

<דני רופ: זה עוד פעם מזכיר לי את הזיהומים בבתי החולים.

<דני רופ: אתה יודע, יש המאקרו שזה כסף ושינוי גדול, ויש את המיקרו, שכל אחד יכול לעשות משהו.

<דני רופ: במקרה הזה אפשר לעשות.

<דני רופ: אפשר להיערך יותר טוב.

<דני רופ: אבל באירוע הבא, שיהיה אירוע קיצון ויפלו עצים, אז יפלו פחות עצים או שתהיה איזו שהיא סופה קיצונית של - - -

קארין אלהרר: העניין הוא לצמצם נזקים.

<יהודה ניב: שהרשת תהיה מוצפת, כמו בניו יורק, כל שנה.

חיים ילין: לנו יש ים תיכון, אין לנו אוקיינוס.

חיים ילין: ים תיכון כולה.

חיים ילין: אנחנו כאלה קטנים, תאמין לי.

איל בן ראובן: המשפט האחרון שלי, בשביל לצמצם נזק והיערכות, אני חושב שקודם כל צריך להבין לעומק את הבעיה.

איל בן ראובן: זאת אומרת איפה שורשי הבעיה והם כנראה מעבר לסופה הזאת.

קארין אלהרר: תודה רבה.

קארין אלהרר: חבר הכנסת גנאים.

מסעוד גנאים: תודה, גברתי יושבת הראש.

מסעוד גנאים: תחילה אני מברך אותך על הדיון החשוב הזה והנחוץ באמת.

מסעוד גנאים: שנית, אנחנו פה לא מחפשים להעניש מישהו, זה לא, אלא איך למנוע את הסבל.

מסעוד גנאים: אנשים סובלים.

מסעוד גנאים: אנחנו פה כולנו כדי לנוע את הסבל הזה, להסיר אותו ואיך אפשר למנוע אותו גם בעתיד.

מסעוד גנאים: אני חושב שכל הדבר הזה כרוך בשאלה למה לא מוכנים לדבר הזה.

מסעוד גנאים: למה אין מוכנות, אם זה בתשתיות, אם זה חברת החשמל, אם זה בכל הרשויות.

מסעוד גנאים: אתה יודע מה, דני?

מסעוד גנאים: בבוקר אמרו שזו סופונת.

מסעוד גנאים: אם בסופונת כזו לא עומדים, איך סופה, שאתה מדבר על ארצות הברית, שלא יוצאים - - -

<דני רופ: במדינה שלנו התקשורת - - -

מסעוד גנאים: שם אמרת טורנדו, הוריקן, אני יודע מה?

מסעוד גנאים: שם קנה המידה - - -

<דני רופ: חבר הכנסת, תראה בתקשורת, כל גשם שמגיע, אתה רואה שבשביל ליצור כותרת הם אומרים הסופה בדרך.

<דני רופ: כל גשם זה נאמר כמה פעמים.

<דני רופ: מה יקרה כשבאמת תהיה סופה?

מסעוד גנאים: נכון.

מסעוד גנאים: אתם מתפרנסים מזה, מה לעשות?

<דני רופ: לא, אני לא.

<דני רופ: מה יקרה שבאמת תהיה סופה, אם לכל גשם קוראים סופה.

מסעוד גנאים: כן, כן.

<דני רופ: והנה, אבל מה שהיה ביום ראשון זה בהחלט סופה.

מסעוד גנאים: נכון.

מסעוד גנאים: בקיצור, יש אנשים שסובלים, עדיין בלי חשמל, עדיין בחשיכה.

מסעוד גנאים: צריך לסיים הסבל הזה לפי דעתי.

מסעוד גנאים: צריך גם להבדיל, אם בהרצלייה, רעננה, רמת השרון – ערים כל כך מפותחות עם תשתיות קורה דבר כזה, אז מה יעשו הכפרים והערים הערביים אם זה אום אל פאחם, אם זה ערערה, אם זה עארה, ששם ידוע בכפרים וביישובים הערבים שאין תשתיות שהן מפותחות כל כך והם לא מוכנים כל כך.

מסעוד גנאים: אני חושב שזו השאלה והזכירו גם את הדו"ח של מבקר המדינה, שמזמן צריך להיערך ומזמן צריך לתת לו תשובה.

מסעוד גנאים: תודה, גברתי יושבת הראש.

קארין אלהרר: תודה.

קארין אלהרר: בבקשה.

<מירב יוסף: מירב יוסף מרשות החשמל.

קארין אלהרר: מיד.

קארין אלהרר: מר ורטיקובסקי, בבקשה.

<צבי ורטיקובסקי: תודה רבה גברתי.

<צבי ורטיקובסקי: אני רוצה להתייחס פה במיוחד לכמה מן ההערות של ד"ר יהודה ניב.

<צבי ורטיקובסקי: אז קודם כל אינפורמטיבית אני מבקש להודיע לך ולהביא לידיעתך, חשבתי שאתה כבר מעודכן דרך המשרד שלך, מחר מתפרסם דו"ח של מבקר המדינה.

<צבי ורטיקובסקי: בתוך זה יש את מקבץ הדו"חות בנוגע לרפורמה של חברת החשמל.

<צבי ורטיקובסקי: התקיימו סדרה של דיונים עם הנהלת המשרד שלך גם בתקופה האחרונה, וכנראה אתה לא מעודכן.

<צבי ורטיקובסקי: אז הייתי מעדיף שההערות מהסוג הזה, כמו שהערת, תחסוך אותן מעצמך ומאיתנו.

<צבי ורטיקובסקי: אתה ניסית לפתוח פה את הדיון, שאולי הוא יותר רלבנטי לדו"ח ההוא והוא פחות רלבנטי לדו"ח הזה, כי כשאתה פותח את הדיון הזה בסוגיות העקרוניות ההן, יכול להיות שהמשמעות היא, כמו שאי הטיפול ואי הפתרון של הסוגיות העקרוניות במשך שנים ארוכות מאד לא קיים, אז אולי לא יהיה טיפול גם בהיערכויות לשעת חירום.

<צבי ורטיקובסקי: ולכן האמירה הזאת, כשבאים ואומרים ותולים את זה בכל מיני ויכוחים עקרוניים אחרים, את העניין של ההיערכות לשעת חירום, אותי זה מדאיג.

<צבי ורטיקובסקי: כי יתכן שהמשמעות היא שלא יהיה טיפול בעניינים של שעת חירום.

<צבי ורטיקובסקי: זה בכלל, במסגרת תקציב נתון.

<צבי ורטיקובסקי: אני מבקש, אני לא הולך לנהל איתך פינג פונג ולא ויכוח על כל הנושא הזה.

<צבי ורטיקובסקי: בתוך תקציב נתון יש עניין של סדר עדיפויות ויש סוגיות גם עקרוניות, שהן באחריות משרד האנרגיה ורשות הכוח, כמו נושא של פתרון בעיית תחריש הייחוס, בעיית תכנית אב וגזירת התכניות האופרטיביות שמתחייבות, בין היתר בפעולה של חברת החשמל.

<צבי ורטיקובסקי: ואז, אם מתנהל הויכוח בנושא הטיפול וההיערכות של חברת החשמל, משרד האנרגיה וכל הגורמים הנוגעים בדבר, בויכוח על הסוגיות העקרוניות, כנראה שאנחנו נראה עוד כמה וכמה פעמים את אופן הטיפול במקרה חירום, כמו שזה נראה היום וכמו שזה היה נראה בשנת 2013.

<צבי ורטיקובסקי: אני הייתי רוצה שזה ייראה אחרת ואני חושב שלקשור את הדברים בצורה כזאת, אני לא משוכנע שזאת הדרך הנכונה.

קארין אלהרר: תודה.

קארין אלהרר: כן, גברתי, בבקשה.

<מירב יוסף: אני רציתי להתייחס לנושא מוקד 103 בחברת החשמל.

<מירב יוסף: בעקבות הסופה של דצמבר 2013, הקמנו צוות ברשות החשמל, כדי לבקר את עצמנו ולבדוק מה יש בהנחיות הרגולציה לגבי הנושא הזה של צרכנים ומה בעצם חשוב לצרכנים לקבל בזמן של סופה כזאת בהיעדר חשמל.

<מירב יוסף: אני לא מתעסקת כרגע בגורמים, במה קרה לחשמל, אני מתעסקת בבן אדם שיושב בחושך, מה מעניין אותו.

<מירב יוסף: מה שמעניין אותו זה מידע.

<מירב יוסף: ולכן אנחנו בדצמבר 2014 העברנו אמות מידה שהן החלטת רשות שמחייבת חברת החשמל, להיערך במסגרת מוקד 103.

<מירב יוסף: אני לא ראיתי התייחסות לבקשה בדו"ח של מבקר המדינה, להחלטות הרשות בנושא הזה.

<מירב יוסף: לשיטתנו, אלה החלטות מאד מהותיות, הן מחייבות את חברת החשמל לתגבר כמובן את המוקד.

<מירב יוסף: אבל מה שכן חשוב, יש את נושא המסרונים, כמו שיש בהיערכות לשעת חירום, אז יש מערכת מסרונים שאדם מזין את מספר הטלפון שלו ואת מקום מגוריו לתוך המערכת של חברת החשמל.

<מירב יוסף: הוא מקבל מסרון - - -

קארין אלהרר: המערכת הזאת פועלת היום?

<מירב יוסף: אנחנו הקמנו את אמות המידה במערכת הזאת.

<מירב יוסף: אנחנו אפשרנו לחברת החשמל חצי שנה של היערות לדבר הזה.

קארין אלהרר: מתי זה קרה?

<מירב יוסף: ב-1 ביוני 2015.

<מירב יוסף: חברת החשמל הייתה צריכה להיות מוכנה כבר עם המערכת הזאת.

<מירב יוסף: דבר נוסף - - -

קארין אלהרר: רק שנייה.

קארין אלהרר: חברת החשמל, אתם מוכנים עם המערכת הזאת?

<מירב יוסף: לא.

<מירב יוסף: דבר נוסף, בבקשה ממך, אני פשוט חיכיתי הרבה זמן לדבר, אז אני אסיים.

<מירב יוסף: יש את הנושא הזה של לאתר את הצרכן הבודד שנזקק.

<מירב יוסף: אז אנחנו יצרנו באמות המידה מה שנקרא שירות יזום.

<מירב יוסף: באותו שירות טלפוני יזום, מערכות גדולות של מועצות אזוריות או נקודות יישוב קטנות נרשמות במערכת של חברת החשמל ואז חברת החשמל יוצרת איתם קשר לבדוק אם יש אנשים בשטח המוניציפאלי שלהם, שזקוקים לסיוע.

<מירב יוסף: כמו שחברת החשמל - וגרשון דיבר על כך כאן – ידעה להעניק סיוע נקודתי למקומות חיוניים, כך גם אנחנו רשמו באמות המידה, שיינתן מענה פרטני לאנשים שזקוקים לעזרה.

<מירב יוסף: אני פשוט, עם כל הדיון כאן ועם כל הדברים, אני לא ראיתי התייחסות לנושא הזה של מוקד 103.

<מירב יוסף: אני כן ראיתי התייחסות בדו"ח של כבוד המבקר, לכך שסמנכ"ל הלקוחות בחברת החשמל אמור להקים איזו שהיא תכנית חלופית לתכנית שרשות החשמל הנחתה.

<מירב יוסף: אני חושבת שזה לא ראוי.

<מירב יוסף: רשות החשמל היא זו שקובעת את הרגולציה בתחום הזה.

<מירב יוסף: זה הכל.

<מירב יוסף: זה בעצם מה שרציתי לומר.

קארין אלהרר: תודה.

קארין אלהרר: חברת החשמל, רק מתי זה יופעל?

<עופר בלוך: אנחנו עובדים בעניין הזה על שינוי טכנולוגי מאד מאד מהותי ועמוק.

<עופר בלוך: אנחנו ביקשנו אורכה מרשות החשמל.

<עופר בלוך: על הרבה דברים אנחנו לא מקבלים תשובות, גם על זה לא קיבלנו תשובה.

קארין אלהרר: לא מסרתם תשובה לאורכה?

<מירב יוסף: נתנו אורכה של חצי שנה.

<מירב יוסף: ב-1 ליוני 2015 הם היו צריכים להיות בתוך המערכת.

<גרשון ברקוביץ: אנחנו הודענו שגם בזה לא נעמוד.

קארין אלהרר: למה זה לא יעבוד?

<גרשון ברקוביץ: אני אומר, זה טעון שינוי טכנולוגי די עמוק.

<גרשון ברקוביץ: לקשור בין המערכות התפעוליות לבין לשלוח SMS, זה לא עניין של יום ולא יומיים.

<גרשון ברקוביץ: יש להם מיליון לקוחות בדרך והקשר הזה לוקח זמן.

קארין אלהרר: כמה זמן אתם צופים?

<גרשון ברקוביץ: אין לנו הערכה מדויקת כרגע.

<עופר בלוך: זה בעבודה.

<גרשון ברקוביץ: זה כרגע נמצא בעבודה.

<גרשון ברקוביץ: אין התעלמות מהנושא הזה.

קארין אלהרר: לא, אין לי ספק שאתם לא יושבים ומחכים שמישהו יפעיל את זה, אבל אני שואלת.

קארין אלהרר: אני מניחה שאתם עובדים עם אנשי מקצוע, לא דרוש שאתם בעצמכם תפעילו את זה.

קארין אלהרר: מה חוזים אנשי המקצוע?

<גרשון ברקוביץ: אין לי כרגע.

<עופר בלוך: אין לנו כרגע נתון מדויק.

קארין אלהרר: אוקיי.

קארין אלהרר: יהודה דורון ונסכם.

<יהודה דורון: אני רוצה להגיד שבסופה שהייתה לנו עכשיו, היו לי הרבה פניות של נכים שלא יכלו להיכנס לבתים בגלל בעיות של מעליות, וזה דבר מאד חמור, כי נכה שלא יכול להיכנס, אז הוא לא יכול להיכנס לשירותים, הוא לא יכול לעשות שום דבר, הוא לא יכול לנוח, הוא לא יכול לעשות שום דבר.

<יהודה דורון: זו הייתה תופעה שגם צלצלו למוקד 103 ואי אפשר היה להגיע ל-103.

<יהודה דורון: זאת אומרת לא הייתה תשובה.

<יהודה דורון: לא ידענו.

<יהודה דורון: סוף כל סוף לקראת הערב נדלק האור.

<יהודה דורון: באתי לעלות במעלית, אני בעצמי, ופוק, החשמל נכבה שוב לשעתיים.

<יהודה דורון: אני מדבר אתכם עד אחת, אחת וחצי בלילה לא יכולתי להיכנס הביתה.

<יהודה דורון: ויש כאלה שנתקעים במעלית.

<יהודה דורון: צריך לתת תשובה למקרים הבודדים האלה בשעת חירום.

קארין אלהרר: תודה.

קארין אלהרר: אני מצטערת, אני חייבת לסכם.

קארין אלהרר: תראו, אני רוצה לתת את זכות התגובה האחרונה למנכ"ל חברת החשמל ומיד לאחר מכן אני מסכמת.

קארין אלהרר: בבקשה, מר בלוך.

<עופר בלוך: תודה.

<עופר בלוך: אני חוזר ומתנצל בפני הלקוחות שסובלים.

<עופר בלוך: אני חוזר ואומר שאנחנו עובדים במלוא המרץ להחזיר את החשמל לכולם.

<עופר בלוך: אני רואה במשבר הזה כמו כל משבר, גם הזדמנות גדולה לשינוי, לרפורמה, לבנייה אולי באמת ברמת התשתיות ושיפור ברמת התשתיות ובשינוי מבני בחברת החשמל עצמה.

<עופר בלוך: אני חושב שאם אנחנו נחמיץ את ההזדמנות הזאת, זה יהיה מאד מאד חבל.

<עופר בלוך: חברת החשמל מפיקה לקחים כל הזמן.

<עופר בלוך: גם עכשיו יש צוות להפקת לקחים שהתחיל לעבוד, על מנת לשפר את השירות.

<עופר בלוך: אבל אני נתלה באילנות גבוהים, בדברים של דני רופ, שאירוע מסדר גודל כזה לא היה במערכת החשמל בכלל, מאז הקמת המדינה.

<עופר בלוך: תודה רבה.

קארין אלהרר: תודה.

קארין אלהרר: אני רוצה לסכם.

קארין אלהרר: באמת ישב כאן מומחה שאמר שמדובר בכוח עליון, ואתה יודע דני, עוד לפני שאתה הגעת ודיברת כאן בוועדה, אין ספק.

קארין אלהרר: כל מי שראה את התמונות בסרטונים שהופצו ברשת, זה לא גשם רגיל.

<דני רופ: ממש לא.

קארין אלהרר: יחד עם זאת, אני חייבת באותה נשימה להגיד, זה היה כוח עליון אבל היה עוד איזה כוח עליון, מיני כוח עליו בחברת החשמל, שהוא כוח עליון כנראה מבחינת הנהלת חברת החשמל וזה ועד העובדים, שהחליט לעשות דין לעצמו ולאזרחי מדינת ישראל, ולהחליט האם הם ייצאו לתקן את התקלות – כן או לא.

קארין אלהרר: לא יעלה על הדעת שוועד עובדי חברת חשמל, שמספקת שירות כל כך חיוני, יתנהגו כמו הבריונים האחרונים בשכונה.

קארין אלהרר: ושמענו את האיומים של מיקו צרפתי ואם לא הייתי שומעת ורואה את הדברים, לא הייתי מאמינה שכך קרה.

קארין אלהרר: זה פשוט בלתי מתקבל על הדעת.

קארין אלהרר: בנוסף, באופן שמדאיג כמעט באותה מידה, אם לא יותר, נוכחתי כאן היום באיזו שהיא סיטואציה, שהיא חלם תוצרת כחול לבן.

קארין אלהרר: רבים ביניהם הנציגים באחריות מי לגזום את העצים, באחריות מי לכרות את העצים.

קארין אלהרר: משרד האנרגיה אומר כך, היערות אומרים אחרת, חברת החשמל אומרת זה לא באחריותי.

קארין אלהרר: כל אחד מנער מעצמו את האבק הזה, את היתוש הזה, שטורד את מנוחתו.

קארין אלהרר: אבל בסוף חברים, יש אזרחים שעומדים בקצה וזו האחריות שלכם, של כל משרדי הממשלה, של כל הרשויות וראוי מאד שתזכרו את זה.

קארין אלהרר: אני אבקש, אני רוצה כמובן ממחר בבוקר ועד תום הטיפול בכל אותם 8,000 משקי בית, בתי אב, עסקים, מה שלא יהיה – אני רוצה כל בוקר לקבל עדכון מחברת החשמל, מי מטופל ומה הצפי לסיום האירועים.

קארין אלהרר: אני רוצה גם עדכון בכל חודש מצדי, כל חודש, אני קובעת את זה.

קארין אלהרר: כל חודש אני רוצה עדכון כמה עצים כרתו ואיזה עצים גזמו.

קארין אלהרר: אם אתם צריכים בייבי-סיטר, אני מוכנה בחסות המדינה לשמש לכם בייבי -סיטר צמוד ולהבין איפה נופלת הבעיה.

קארין אלהרר: אני מוכנה.

קארין אלהרר: אני כנראה גם יכולה לעשות את זה.

קארין אלהרר: נראה לי שזה מה שיפתור את הבעיה, כי מה ששמענו פה לא מתקבל על הדעת.

<דני רופ: גברתי, צריך גם להגיד לאנשים בבתים, יש בעיה בבתים הפרטיים, יש גם עצים גדולים בבתים.

<דני רופ: גם אצלי בבית נפל עץ.

<דני רופ: צריך לחנך את הציבור גם כן לעשות משהו.

קארין אלהרר: ואני קוראת מכאן לכל אזרחי מדינת ישראל, גם לכם יש תרומה למצב שנוצר.

קארין אלהרר: אם יש עצים גבוהים, א' תאפשרו כניסה לחצרים, ב' תגזמו בעצמכם.

קארין אלהרר: אי אפשר להחזיק את החבל בשני הקצוות שלו.

קארין אלהרר: אני רוצה להבין מה קורה עם התכנית הרב שנתית להטמנה.

קארין אלהרר: יהודה, אני מבינה שזה נושא תקצוב ואני מבינה שיש לכם רפורמה שאתם עומלים עליה בימים אלה ממש.

<קריאה: גברתי, ישראל לא ערוכה לרפורמה, לתרחיש של אסון - - -

קארין אלהרר: אדוני, אתה לא ברשות דיבור.

קארין אלהרר: אני מבקשת לתת לי לסיים את סיכום הדיון.

קארין אלהרר: אני מבקשת לקבל הבהרה איפה הדבר הזה עומד – כן מתכוונים לעשות, לא מתכוונים לעשות, ואם מתכוונים לעשות זה בסדר לעשות את זה הדרגתית.

קארין אלהרר: אף אחד לא חלם שמחר בבוקר כל החשמל יוטמן, אבל כן הדרגתיות, כן תראו.

קארין אלהרר: תראו לאזרחים שמסתכלים על הבניין הזה ומצפים ומקווים שמכאן תבוא הישועה, תראו להם שעובדים בשבילם.

קארין אלהרר: מה צריך לעשות כדי שזה יקרה?

קארין אלהרר: אני לא אומרת שאתם לא עובדים, אבל צריכות גם להיות תוצאות בשטח.

קארין אלהרר: כי אני לא יודעת, אותי לימדו שלא מקבלים נקודות על כוונות שבלב.

קארין אלהרר: אותי לימדו שמקבלים נקודות על מה שעושים.

קארין אלהרר: ולכן הייתי מבקשת שתהיה עשייה שהיא עשייה משמעותית.

קארין אלהרר: זה שהתקיימו עשרות ישיבות, שתי ישיבות, ישיבה אחת, זה לא מעניין את אף אחד.

קארין אלהרר: מה שמעניין זה מה קרה בפועל.

קארין אלהרר: אז נכון שאנחנו לא נבטל את כל הנזקים, נכון שפגעי מזג האוויר חזקים עלינו.

קארין אלהרר: אנחנו קטנים לידם, אבל אנחנו יכולים כן לצמצם.

קארין אלהרר: בואו נעשה את זה.

קארין אלהרר: אני מאחלת לכל תושבי ישראל שהחשמל יחזור לביתם בהקדם ובמהרה.

קארין אלהרר: הישיבה נעולה.

קארין אלהרר: תודה רבה.